Tigre - Wikipedia, entziklopedia askea.\n(«Panthera tigris» orritik birbideratua)\nArtikulu hau animalari buruzkoa da; platerari gaitzat duena beste hau da: «Tigre (jakia)»\nUngulatu, Tximino, Phasianidae, Leporidae, arrain, txakur, fruitu oskoldun, belarki eta fruitu\nTigrea (Panthera tigris) Panthera generoko eta Felidae familiako animalia espeziea da, hizkera arruntean katu handi deritzen taldeko kideetako bat. Asiako ekialdean eta hegoaldean bizi da jatorriz. Alfa harraparia eta nahitaezko haragijalea da. Lau metroko luzera izan dezake eta 300 kilogramo arteko pisua; tigre azpiespezierik handienak inoiz izan diren felido handienak dira. Beren pisua eta botereaz gain, beren ezaugarririk ezagunena azal gorri-laranjan dituzten marra bertikal ilunak dira. Tigre azpiespezierik handiena Siberiako tigrea zela pentsatu izan da gaur egunera arte, baina egungo datuek Bengalako tigrea azpiespezierik handiena izan daitekeela iradokitzen dute, biek antzeko pisua izan dezaketela aintzat hartuta.\nOso moldakorrak izanik, tigreak ingurune askotan bizi daitezke, Siberiako taigan belardi zabaletan zein mangladi tropikaletan. Lurraldekoiak eta gehienetan bakartiak dira, eta lurralde-azalera handiak behar dituzte beren harrapakin-eskakizunak betetzeko. Honi lotzen bazaio giza populaziorik handienak dituzten munduko zenbait tokitan bizi direla, erraz ulertzen da gizakiekin dituzten gatazkak. Tigre modernoaren bederatzi azpiespezieetatik hiru iraungi egin dira eta beste seiak iraungitzeko arriskuan daude. Arriskuaren lehen zergatia beren habitataren suntsiketa eta zatikatzea da, eta ondoren ehiza.\nTigrea munduko megafaunako espezierik karismatikoenetakoa eta ezagunenetakoa da. Antzinako mitologian eta folklorean leku nabarmena bete du, eta oraindik ere film eta literatura modernoan askotan aipatzen da. Tigrea armarri eta bandera askotan ageri da, bai eta kirol talde zenbaiten maskota gisa eta Asiako herrialde batzuetako animalia nazional gisa ere.\n5 Ehiza metodoak\n6 Desagertze arriskua\n8.1 Desagertutako azpiespezieak\n8.2 Historiaurreko azpiespezieak\n8.3 Beste barietate ez-taxonomikoak\n9 Tigrea nazio animali giza\nTigreen tamaina eta beste ezaugarriak azpiespezie batetik bestera aldatzen dira. Egoera basatian, tigre arrek 147 eta 218 kg tarteko pisua izaten dute eta 190-330 cm-ko luzera, buztana barne (honek, 60 eta 110 cm inguru neurtzen du) eta 60 eta 122 cm arteko altuera soin gurutzera. Emeak, bestalde, txikiagoak dira, 124-167 kg-koak eta 177-275 m-ko luzerarekin. Gaur egun, subespezierik txikiena Malaysiako tigrea da eta handiena Bengalako tigrea.\nTigre gehienek ilaje laranja edo horia eta marra marroi ilunak edo beltzak dituzte, eta erdialdeko eta sabelaldeko zonaldea zurixka dute. Marren kopurua sexuaren araberakoa da (emeek marra gutxiago dituzte), baina tigre gehienek 100 marra baino gutxiago dituzte. Marren marrazkia banako bakoitzean ezberdina da eta hau banakoak ezberdintzeko erabili daiteke, pertsonok hatz-aztarna erabiltzen dugun moduan. Hala ere, hau ez da tigre bat identifikatzeko erabili ohi den metodoa. Seguruenik, marren funtzioa kamuflajea da, ehizatzen daudenean, haien harrapakinetatik ezkutatzeko erabilgarriak dira. Tigrearen marren marrazkia hauen azalean ere aurkitzen da, beraz, ilea mozten bazaie marrak ikusten jarrai daiteke.\nFelido gehienak bezala, tigreek ere zenbait kolore ikusteko gai dira. Beste alde batetik, gauez ikusmen zorrotza dute, erretinan kokatzen den mintz espekularrari esker, gaueko argitasun txikia fokalizatzen dute.\nBere motatako beste kideak bezala, tigreak orro egiteko gaitasuna dauka.\nBeste felido batzuk ez bezala, tigrea oso igerilari ona da; uretan harrapakinak ustekabean harrapatu eta ehiza ditzake.\nLurrualdea[aldatu | aldatu iturburu kodea]\nTigre helduak lurraldekoiak izan ohi dira eta asko ehizatzen dute. Beraz tigre bakoitzak bere lurraldea edo lur eremua du. Tigre emeek 20 km2ko lurraldea izan dezakete, arrena askoz zabalagoa da, 80km2-ko batez besteko azalera hartuz; hala ere, lurraldearen zabalera tigreen populazioaren araberakoa da. Tigre arrek hainbat emeen sarrera baimendu dezakete haien lurraldeetan, baina ez arrena. Emeekin harrapakin bat partekatzeko eta emearen ondoren elikatzeko gai dira (lehoien kasuan, alderantziz gertatzen da, izan ere ar menderatzailea da elikatzen den lehenengoa). Haien izaera erasotzailea dela eta, tigreen arteko lurralde gatazkak bortitzak izaten dira eta ar baten heriotzarekin bukatu daiteke, baina heriotza hauek urriak dira, izan ere lurralde gatazka gehienetan arrak ia kalterik gabe bukatzen dute. Haien lurraldea markatzeko arrak gernua eta beste jariakin batzuk zuhaitzen gainean zipriztintzen ditu.\nTigre basatia ikertzeko hainbat teknika existitzen dira; duela zenbait urte tigreen populazioa haien oinatzetako igeltsu moldeak erabiliz kalkulatzen zen. Gaur egun irrati transmisore lepokoa tresna erabilgarria bihurtu da, tigre basatien ikerketarako.\nTigre emea bere kumearekin.\nEmeak soilik egun batzetan zehar dira ugalkorrak eta estalketa egun hauetan zehar hainbat aldiz gerta daiteke. Umealdia 107 eguneko iraupena dauka, eta denboraldi hau pasatu ondoren, emeak, gehienez, sei kume erditzen ditu, kilogramo bat baino gutxiago pixatzen dutenak.\nAr helduak kumeak hiltzera iris daitezke, emeak harkorrak egiteko.\nZortzi aste betetzean, kumeak haien gordelekutik ateratzeko eta haien ama jarraitzeko prest daude.\nTigre gazteak, gutxi gorabehera, 18 hilabeteekin independente izaten hasten dira, baina bi urte edo bi urte eta erdi bete arte ez dira haien amengandik guztiz banantzen. Tigreek hiru edo lau urteekin sexu heldutasunera heltzen dira. Tigre gazteek eskuarki haien ametatik gertu kokatzen dute haien lurraldea, helduek berriz, gatazken bidez lortzen dute haien lurraldea zabaltzea. Tigre emeek ar eta eme kume kopuru berdintsua erditu ohi dituzte haien bizitza guztian zehar.\nTigrearen hortzaldia. Haien letagin luzeak harrapakinak hiltzeko eta haragia urratzeko erabiltzen dituzte.\nAskatasunean, tigreak batez ere tamaina handiko ungulatuez elikatzen dira, nahiz eta, beste predatzaile asko bezala, tigreak ere oportunistak izan eta ez diete harrapakin txikiei muzinik egiten, esaterako tximinoak, paumak, erbiak eta arrainak. Siberian, tigrearen harrapakin nagusiak wapiti, sika oreina, oreina, orkatza eta basurdea dira, Sumatrako uhartetan berriz, Timorreko oreina, basurdea eta tapir malayoa. Belarjale handiak ehizatzeko gai dira, gaurrak, bufalo urtarra eta altzea esaterako.\nHaien harrapakinen artean harrapakari handiak ere aurki daitezke, adibidez, marradun hienak, otsoak, cuoiak, erretikuludun pitoiak, indiar pitoiak, tibetar hartzak, bezudun hartzak, malaysiar hartza, siamdar krokodiloak, gabialak; eta batzuetan gepardoak, lehonabarrak eta padurako krokodiloak. Azken hauek soilik urritasun momentuetan jaten dituzte, normalean arriskutsuak direla uste dutelako erasotzen dituzte.\nIndian sanbarra eta basurdea dira tigrearen harrapakin ohikoenak, noizbehinka asiar elefanteak eta indiako, Javako eta Sumatrako errinozeroak ere ehizatzen dituzte.\nTigrea sanbarraren, gaurraren edo bufalo urtarraren tamainako animaliak ehizatzea nahiago dute, hainbat egunez haragia ematen dielako, beste ehizaren bat saiestuz.\nEhiza metodoak[aldatu | aldatu iturburu kodea]\nNormalean tigreek belarjaleak ehizatzen dituzte. Tigre zaharrek edo zaurituek etxeko ganadua eta gizakiak erasotzeko joera handiagoa dute, tigre osasuntsuek baino.\nTigrea bere harrapakina zelatatzen.\nTigreak bere indarra erabiltzen du haien harrapakinak kolpekatzeko eta lurrera botatzeko. Tigreak tamaina handia izanda ere, 90 km/h-ko abiadura har dezake. Tigrearen orroak erasoa hasterako momentuan funtzio garrantzitsua hartzen duela uste da; orroak soinu-uhin autemagarriez gain, gizakiontzat entzungaitzak baina harrapakinengan beldurra sortzen eta geldiarazten dituen infrasoinu uhinak ere baditu. Animalia lurrera botatzen du eta behin lurrean dagoela, tigreak lepoko atzeko aldean kosk egiten dio, orokorrean bizkarrezur-muina hautsiz, edo trakea zulatuz, bere harrapakinaren heriotza eraginez.\nTigre helduak 5 metroko altuerako saltoak eta 9 edo 10 metroko luzerakoak emateko gai dira.\nTigrearen atzaparrak (7,5 cm-ko luzera dutenak), kolpatzeko erabili dezakeen indarrarekin konbinatuta, hausnarkari bat kolpe batez hiltzeko gaitasuna ematen dio.\nAntropofagia[aldatu | aldatu iturburu kodea]\nNormalean tigreek belarjaleak ehizatzen dituzte. Baina beharrezkoa badute gizakiak ere jaten dituzte.\nTigreak portaera hori izateko arrazoia Afrikako lehoienaren antzekoa da, eta predatzailearen zahartasuna, kumeen babesa edo soilik harrapakin errazen eta ugarien erosotasuna dira arrazoi ohikoenak.\nDesagertze arriskua[aldatu | aldatu iturburu kodea]\nEhiztariak hil duten Javako tigre batekin, 1941\nGaur egun, tigrearen etsairik handiena gizakia da.\nHezurrak, eta ia tigrearen gorputzaren zati guztiak Txinako medikuntzan erabiliak izan dira, baina gaur egun praktika hau debekatua izan da.\nTigreen larrua lortzeko legez kontrako ehizak eta haien lurraldeen suntsipenak tigre basatien populazioa nabarmenki jaitsi du. 1900.urtean 1000.000 tigre basati zeudela uste da, Anatoliako penintsulatik Baliko uharteraino banatuak; 1993an 7000 geratzen ziren, horien bi heren Indian; 2013an tigre basatien populazioa 3000 alekoa zela kalkulatu zen, gaur egun berriz 20.000 bat daudela esaten da.\nBerriki WWFko txosten batek azken ehun urteotan, lehen aldiz, tigre basatien kopurua igo dela dio, 2010ean zeuden 3.200 aleetatik 2016an zeuden 3890 aleetara. Kontserbazionisten helburua, 2022. urterako kopuru hau bikoiztea da.\nTigrearen erlazio filogenetikoak.\nTigrearen eboluzioa nahasia izaten jarraitzen duenez, ez dago bere fosil erregistroari buruzko informazio askorik. Panthera generokoko fosilik zaharrenak 2010en aurkitu ziren Tibetean eta 2013. urtean "Panthera blythea" bezala sailkatu ziren, 4,1 eta 5,9 milioi urte arteko antzinatasuna dute. Fosil hauen garrantzia tigrearen jatorriko lekuan datza; hau da,Pantherinae-ko subespezieko felidoak Asiatik datozela eta ez Afrikatik. Aurkitu diren tigre aztarnarik zaharrenak Txinan aurkitu ziren, Gansun hain zuzen ere, eta palistozenoaren hasieran, Panthera zdanskyi (tigrea baino txikiagoa den felido primitiboa, “Longdango tigre” izenez ezagutzen dena) baten fosilak dira. Oraingo tigreen aztarnak Javan aurkitu ziren eta 1,6 eta 1,8 milioi arteko aintzintasuna dute. Tigrea India eta Asiako iparraldera pleistozenoaren bukaeran iritsi zen, duela 10.000 urte.\nBengalako tigre eme gaztea bere bikiarekin jolasean, Tabodako tigreen erreserban.\nTigrearen bederatzi azpiespezie Asian bizi izan dira azken aldiotan, horietatik hiru desagertu egin dira eta beste bat arrisku larrian dago. Hauen banaketa historikoa (oso murriztua dago gaur egun) nagusiki Errusiatik, Iranetik, Afganisanetik, Indiatik, Txinatik eta Asiako hego-ekialdetik, Indonesiako irlak barne, pasa zen. Tigrearen bizirik jarraitzen duten azpiespezieen zerrenda hurrengoa da, populazio basatiaren arabera ordenatuak:\nBengalako tigrea (Panthera tigris tigris), errege tigre edo Indiako tigre bezala ere ezaguna da. Indian, Bangladeshen, Nepalen, Bhutanen eta Birmanian aurkitzen da. Bengalako tigrearen populazio basatia 2000 alekoa dela uste da, eta horien 1706a Indian aurkitzen dela. Indiako tigrea tigreen artean handienetarikoa da, 175-260 kg-ko pisua lortuz arren kasuan eta 100-160 kg emeenean.\nIndotxinako tigrea (Panthera tigris corbetti), Corbetteko tigre izenarekin ere ezaguna. Kanbodian, Txinan, Laosen, Myanmarren, Thailandian, Birmanian eta Vietnamen bizi da. Ez dago honen populazio basatiaren zenbaki zehatzik, baina 700-1300 ale daudela esaten da. Indotxinako tigrea Bengalako tigrea baino txikiagoa da eta ile ilunagoa du, arrak 150-190 kg-ko pisua hartzen du eta emeak 100-130 kg.\nTigre malaiarra (Panthera tigris jacksoni), Malaysiar penintsulan bizi da. Honen pupulazio basatia 500 dela uste da. Arren batez besteko pisua 120 kg-koa da eta emeena 100 kg-koa.\nSumatrako tigrea (Panthera tigris sumatrae), Sumatra uhartean bizi da. Tigre honen pupulazio basatia 400-500 alekoa da.\nTigre siberiarra (Panthera tigris altaica), Amurreko tigre eta Machuriako edo Ipar Txinako tigre izenez ere ezaguna. Siberiako ekialdean bizi da, Amurreko eskualdean. Egoera basatian soilik 400 tigre geratzen dira. Munduko felidorik handiena dela uste da (ligrea baztertzen badugu), batez beste, arrek 225 kg pisatuz eta emeek 127 kg. Gantz geruza bat, ilaje horia eta marra kupuru txikiagoa izateagatik bereizgarriak dira.\nHego Txinako tigrea (Panthera tigris amoyensis), Amoyko edo Xiamengo tigre izenarekin ere ezaguna. Hegoaldeko Txinan bizi da. Aspiespezie mehatxatuena da eta desagertzeko zorian dago. Azpiespezie txikienetakoa da, arrek 130-175 kg pisatzen dute eta\nemeek 100-115 kg. Gaur egun ez dago Hego Txinako tigre basatirik, azkenekoa 1994ean ehizatu zuten. Soilik 59 ale geratzen dira eta guztian Txinako zoologikoetan bizi dira.\nHego txinako tigrea\nBengalako tigrearen distribuzioa\nIndotxinako tigrearen distribuzioa\nTigre malaiarraren distribuzioa\nSumatrako tigrearen distribuzioa\nTigre siberiarraren distribuzioa\nHego txinako tigrearen distribuzioa\nDesagertutako azpiespezieak[aldatu | aldatu iturburu kodea]\nXX.mendean zehar beste hiru aspiespezie desagertu ziren, ehiza eta haien habitaten hondaketa dela eta:\nBaliko tigrea (Panthera tigris balica), Bali uhartean bizi zen. Baliko tigrea desagertu zen arte ehizatua izan zen, 1937ko irailaren 27ra arte. Baliko tigrea azpiespezierik txikiena zen, arrek 100 kg pisatzen zuten eta emeek 80.\nJavako tigrea (Panthera tigris sondaica), Java uhartean bizi zen. Beharbada azpiespezie hau 70eko hamarkadatik dago desagertua, ehiza eta habitat suntsiketa dela eta; hala ere, honen desagerpena gertagarria zen 50eko amarkadatik. Azken Javako tigre 1979an ikusi zen.\nTigre Caspiarra (Panthera tigris virgata) mendebaldeko Asian bizi zen tigre bakarra izan zen, Afganistan, Iran, Pakistan eta Turkia hartuz. Azkeneko alea 1959an ehizatu zuten, Iranen. Tamaina handiko tigrea izan zen, ia Bengalako tigrea bezainbeste, eta Atlaseko lehoiarekin eta beste animaliarekin batera erromatarrek gladiatoreekin borrokatzeko erabiki zituzten.\nBaliko tigrearen distribuzio eremua.\nJabako tigrearen distribuzio eremua.\nTigre Caspiarraren distribuzio eremua\nHistoriaurreko azpiespezieak[aldatu | aldatu iturburu kodea]\nPanthera tigris acutidens: subespezie hau Asian bizi zen pleistozeno garaian. Haien matapodialak askoz konstituzio masiboagoa izateagatik, beste edozein tigre baino.\nPanthera tigris soloensis: gaur egun Sondako eskualde bezala ezagutzen dugun lurraldean bizi izan zen (Indonesian), duela 195.000 bat urte.\nPanthera tigris trinilensis: tigre hau duela 1,2 milioi edo 700.000bat urte bizi izan zen.\nBeste barietate ez-taxonomikoak[aldatu | aldatu iturburu kodea]\nBadira tigre-barietateak beren ezaugarri fisikoak eskuratu dituztenak subespezie bat edo talde bat osatu gabe. Barietate hauen artean urrengoak aurki ditzakegu:\nTigre txuriak, tigre hauek baldintza genetiko bat daukate, hauen koloredun pigmentua ia guztiz ezabatzen duena, baina marrak beltzak izaten jarraitzen dute. Hau tigreak gene errezesiboaren bi ale heredatzen dituenean gertatzen da: sudur arrosa, begi urdinak eta kolore txuriko azala, marra beltz, gris edo marroiekin.\nUrre koloreko tigreak (golden tabby ingelesez), tigre hauek oso kolore arraroa dute, gene errezesiboaren eraginaren ondorioz.\nTigre urdina edo maltesa, tigre hau ilaje grisa dauka mutazio baten ondorioz.\nUrre koloreko tigrea\nHibrido hauen gehiengoa gatibutasuneko animaliekin ematen da, baina animalia basatiekin ere batzuk eman dira\nLigrea: lehoi ar baten eta tigre eme baten arteko gurutzaketa da. Bi gurasoen ezaugarri fisiko eta portaerakoak dituzte. Baina gurasoak bain handiagoak izan ohi dira. Ligre arrak antzuak dira, baina emeak normalean emankorrak dira.\nTigroia: tigre ar baten eta lehoi baten arteko gurutzaketa da. Tigoia txiki samarra izaten da, arrak gutxi gorabehera 150 kg pisatzen du, gutxi gorabehera lehoi arra baino %20 txikiagoa. Ligrea bezala tigroi arra ere antzua da.\nTigrea nazio animali giza[aldatu | aldatu iturburu kodea]\nGaur egun tigrea Asiako errialde desberdinetako nazio animalia da:\nBangladesh (Bengalako tigrea)\nTxina (Herensugearekin eta pandarekin batera tigrea ikur ez-ofiziala da)\nIndia (Bengalako tigrea)\nNepal (Bengalako tigrea)\nIpar Korea (Tigre siberiarra)\nHego Korea (Tigre siberiarra)\nLigre eta tigroia\nWikimedia Commonsen badira fitxategi gehiago, gai hau dutenak: Tigre\nWikispezieetan bada informazioa gehiago, gai hau dela eta: Panthera_tigris\nEOL GBIF ITIS IUCN MSW NCBI Paleodb Species+ TSA\nOrriaren azken aldaketa: 22 maiatza 2019, 11:27.


Espainiako Errege-Erreginen bisitan neurri zorrotzak - Arrasate - Goiena.eus\nEspainiako Errege-Erreginen bisitan neurri zorrotzak\nGoiena 2004-12-09 13:15\nMCCk gonbidatuta, gaur datoz Arrasatera Espainiako Errege-Erreginak. Eurekin batera, Juan Jose Ibarretxe ere izango da. 12:00etan da hitzordua. 60 kazetari inguru akreditatu dira ekitaldiari jarraipena emateko. Segurtasun neurri zorrotzak jarri dituzte. Garaia Berrikuntza Guneko lehenengo harria jartzera gonbidatu ditu MCCk.\nSegurtasun neurri handiak\nSegurtasun neurri zorrotzak jarri dituzte. Ertzain eta Guardia Zibil asko dago inguruetan.\nUdaltzaingoa trafikoa bideratzen ari da. Udala plazatik (Eskola Politekniko ondoan) itxita dago errepidea Gesalibar ingururaino. Beraz, Aramaiora joateko, Aretxabaletatik pasatu beharra dago.\nIkerketa Zentroa: Garaia\nGaraia guneko lehenengo harria jarri eta Fagor Etxetresna Elektrikoen ontzi garbigailuen planta inauguratuko dute Espainiako Errege-Erreginek. Garaiako bazkideak dira MCC, Eusko Jaurlaritza, SPRI eta Arrasateko Udala. Presidentea José Ignacio Polo da.\nEuskal Herriko Ikerketa Zentro handiena izango da: 440.000 metro kuadro inguru izango ditu. MCC-ren asmoen arabera 2.000 ikerlarik jardungo dute bertan.\nEspainiako Errege-Erreginen bisitaldia dela-eta, 60 kazetari inguru batu dira Arrasaten albistearen berri emateko. Sasoi batean Trefasaren aparkaleku izandakoan 300 lagunendako karpa jarri dute.\nErreakzioak eta mobilizazioak\nEtorrerak hautsak harrotu ditu Debagoienean. Esaterako, ostiralean, hilak 3, Mondragon Unibertsitateko ikasle eta irakasle taldeko kide batzuek "gonbita bertan behera gera dadila" eskatu zuten, eta salatu zuten, 1.000 ikaslek eta 50 irakaslek sinatutako adierazpenaren bitartez, erregea gonbidatzea "mugimendu kooperatiboaren oinarrizko printzipioen aurka" datorrela eta "mobilizazioei adi egoteko".\nMUko ikasle eta irakasle taldeak egindako mobilizazio deiez gainera, LAB sindikatuak ere manifestazioa egingo duela iragarri du: gaur, hilak 9, Arrasateko udaletxetik 12:30ean eta 19:00etan. Horrez gainera, "Arrasateko langile bakoitzak bi orduko lanuztea" egin dezala eskatu du sindikatuak "12:00ak eta 16:00ak artean".


“Krisiari epe luzera aurre egiteko lana hasi behar da” - Noticias de Gipuzkoa\n“Krisiari epe luzera aurre egiteko lana hasi behar da”\nErrenteriako EAJ/PNV udal taldeak legegintzaldiko lehen urtearen balorazioa plazaratu du\n– a.m. 25.07.2020 | 00:55\nErrenteria – Errenteriako EAJ/PNV udal taldeak legealdiko lehen urte honen inguruan egin duen balorazioa plazaratu du. COVID-19ak erabat baldintzatu du legealdiko lehen urtearen zati handi bat eta Elixabete Murua jeltzaleen bozeramailearen ustez, legealdi osoa ere baldintzatuko du. Horiek horrela, "bereziki garai zailetan erakutsi daiteke bakoitzak emateko duena", azpimarratu du.\nOposizioko taldeak azaldu duenez, "udal taldeen artean batzuetan akordioak lortzeko gai izan gara, ordenantza fiskaletan esaterako" beste batzuetan, aldiz, ez da posible izan Muruak azaldu duenez. "2020ko aurrekontuetarako, batez ere hiru ardatzen baitan aurkeztu genituen gure proposamenak, jasangarritasuna eta energia eraginkortasuna, tokiko ekonomia indartzeko neurriak eta gizarte politiketako neurriak" jarraitu du bozeramaile jeltzaleak. "Baina ez zen negoziaketarako aukerarik izan", gogorazi du. Aldiz, pandemiak bere alde ona ere izan du: "Zorionez, Errenteriako Udaleko talde politiko guztiok bat eginik lan egiteko gai izan gara".\nEtorkizunera begira, adostasunaren bidetik, epe motzera krisiari aurre egiteko lehen neurriak martxan jarrita, epe ertain eta luzera begira lan egiteko garaia da orain, jeltzaleek ustez. "2020ko diru-bilketa murriztuko da eta datozen bizpahiru urteetan ere halaxe gertatzea aurreikus daiteke, beraz, baliabide gutxiagorekin behar gehiagori aurre egitea tokatuko zaie erakundeei", jeltzaleek diotenez. Garbiñe Oyarbide zinegotziak esan duenez beharrezkoa izango da auzolana, irudimena, eraginkortasuna eta lehentasunak finkatzea.\nHaurrentzat dantza tailerra egongo da Chillida Lekun.


Pablo Neruda: XX. mendeko poesiaren bilduma — Gaztezulo\nPablo Neruda: XX. mendeko poesiaren bilduma\nPablo Neruda: XX. mendeko poesiaren bilduma https://www.gaztezulo.eus/albisteak/pablo-neruda-xx-mendeko-poesiaren-bilduma https://www.gaztezulo.eus/@@site-logo/logoa.png\nNeftalí Ricardo Reyes, ezizenez Pablo Neruda, 1904ean jaio zen Txileko Parral herrian. Aurtengo uztailaren 12an ehun urte beteko dira, hain zuzen, jaio zenetik . Neruda XX. mendearen sintesia dugu neurri handi batean. Bere poesiak joan den mendeak ezagutu zituen tendentzia eta korronteak zeharkatu zituen, hala artistikoak, nola ideologikoak. XX. mendea maleta batean sartu nahi izanez gero, nahikoa litzateke Nerudaren poesiaz betetzea.\n1924an argitaratu zuen "20 poemas de amor y una canción desesperada", modernismoaren oinordeko obrak arrakastaren ateak ireki zizkion poetari. Kontsul modura lan egiteak hainbat lekutara bidaiatzeko aukera eman zion. Ekialde urrunean ibili eta gero, Espainiara igorri zuten. Bertan ezagutu zituen 27ko belaunaldiko poetak; bereziki, Lorca eta Alberti. Gerra Zibilean ezagututako minaren fruitu, kutsu surrealistako "Residencia en la tierra"ko hiru poema-bildumak argitaratu zituen, 1933tik 1947ra bitartean.\nEtsipen garai baten ostean, konpromiso politikoaren bideari ekin zion sutsuki poetak, alderdi komunistaren baitan. Hego Amerika barru-barrutik ezagutu zuen 40ko eta 50eko hamarkadetan. Senatari ere izan zen, baina Txiletik ihes egin behar izan zuen erbestera Gonzalez Videlaren garaipenaren ostean.\n1950ean libururik esanguratsuenetakoa argitaratu zuen: "Canto General". Injustizien aurkako kanta, Amerikaren oihu poetikoa, ezkerraren ikono bihurtu zen berehala. Diotenez, Che Guevararen objektu pertsonalen artean liburu hau aurkitu zuten.\nSobiet Batasunetik estalinismoaren kontra zetozen salaketak zirela medio, eta bereziki Kruscheven informearen ostean, desenkantu apur bat ezagutu zuen Nerudak. Bere poesiaren tonua intimistago bilakatu zen, memoriaren itsasora bilduago, baina bidegabekerien salaketa inoiz alboratu gabe.\n1971an Nobel saria erdietsi zuen. Allenderen agintepean berriro berpiztu zen Nerudagan ezkerraren amets zaharra. Allenderen heriotzarekin, ordea, dena zapuztu zen. Ordurako, gaixorik zegoen poeta, Isla Negrako bere etxean. Polizia etxea miatzera sartu zen. Nerudak esan omen zion poliziari: "Bilatu nahi duzuna. Hemen gauza arriskutsu bakarra dago zuentzat: poesia".\nHandik egun gutxira hil zen, 1973an.


3.8. Bereizkeria jasanez gero edo atxilotuz gero, ematen diren gomendioak\n1.- BEREIZKERIA EDO ERASOREN BAT JASANEZ GERO\nLegeetan ezarrita dauden eskubideak, pertsona orori edo langile orori dagozkionak, aitortu edo errespetatu ezean, arraza-bereizkeria egiten da.\nArrazoiak asko dira: desberdina izatea, beste etnia batekoa, atzerritarra edo larruazal-kolorea desberdina edukitzea.\nBereizkeria gizarte-arlo askotan egin daiteke:\nLanean, etorkinei eta beste gutxiengo batzuetako kideei lan-hitzarmenean izenpetu diren edo gainerako lankideek dituzten baldintzak eta soldatak baino txarragoak aitortzen zaizkienean.\nZerbitzu publiko nahiz pribatuetan (etxebizitza, hezkuntza, osasuna, tabernak, diskotekak, etab.), pertsona batzuei zerbitzu horiek ukatu edo baldintza txarragoetan eskaintzen zaizkienean.\nErasoak egiten dituzten gizabanakoak salatzeko edota herri-segurtasuna zaindu baino harantzago doazen funtzionarioak salatzeko, kontuan izan hurrengo aholku hauek:\nAhalik eta datu gehien izan behar duzula gogoan: erasotzaileak nolakoak diren (erasotzaileen itxura, jazkera, entzundako izenak, erabilitako ibilgailuak, erasoa gertatu den kalea, zenbakia, ordua, etab.)\nGertatutakoa ikusi duten gehientsuen datuak eskuratzea (izenak, helbideak, telefonoak).\nEraso fisikorik jasanez gero, ospitale batera joan behar da mediku-laguntza jasotzeko eta oso garrantzitsua da egiaztagiria eskatzea, non lesioen xehetasunak, osasundegiaren izena eta parte hartu duen medikuaren izena eta izenpea jasotzen diren.\nErasoaren salaketa aurkezterakoan, batez ere poliziaren erasoa izan bada, on da edozein elkartasun-elkarteri jakinaraztea edo elkartekide batekin joatea.\nEdonola ere, arraza-erasoren bat jasan edo ikusiz gero, gorago aipaturiko datuak izan ala izan gabe, legezko egoera izan ala ez, ahalik eta azkarren jakinarazi behar zaio edozein elkartasun-elkarteri edo etorkin eta gutxiengo etnikoen aldeko elkarteri.


danon ARTien – Arrasate Rugby Taldea\nErrugbi partidu batek hiru zati ditxuen moduan, hiru balixo ordezkatzen ditxu ARTek\nTALDIEN HASTEN DANA TALDIEN BUKATZEN DALAKO\nDanon ARTien ez bada, ez da izengo. Hemen ez dau Messirik, ez dau Ronaldorik. Taldia da gure izarra, gure oinarrixa, errugby eskolatik hasi eta beteranuetara. Zabala da errugby zelaixa, luzia, eta danondako lekua dau hemen. Ez da ondo geraketako diskursue, ez die berba ponpoxuek, danondako lekue itxia beti izen da gure lehentasuna eta aurrerantzien horrek ez dau aldatuko.\nEZBERDINTZEN GAITXUENAK INDARTZEN GAITXUELAKO\nArrasaten jaixo arren Debagoienien errotzia gurako ginukien proiektua da guria. Errugbixa gure bailarako herrixen arteko zubixe izen ahal dala sinistute gaz, baloia esku batetik bestera ibiltten dogun moduen, herriz herri be loratu daixen errugbixan hazixe. Errespetua eta alkarren arteko zaintza da gure iparrorratza, eta pertsona moduan garatzeko tresna oso eraginkorra dala argi daukou. Are gehixau gure kirolien. Inklusiñua moduko berbak bogan jarri dien garaixotan, ARTek aspalditxik dauko bere ADNian ezberdintzen gaitxuenak indartzen gaitxuela, aniztasunak batzen gaitxuela. Hamabost jokalarixok bat garen moduan, danok garelako bat ARTen.\nDANON ARTIEN GOZATZIA ERREZAU DALAKO\nGozamena da gure irteera eta helmuga, sufritzera bakarrik ez gatoz Mojategira. Hori bai, sufritzen ikasi ezkero askoz gehixau gozatzen dala erakutsi dosku esperientziak eta, ahal danian betibe, norberan mugak apurtziak izugarri betetzen gaitxu. Horregatik diziplina da gure ardatza eta horri esker lortzen dogu elkar babestia. Elkarren kontra dabitzen talde bakotxeko hamabost jokalari baino gehixau, elkarrekin barrenak husteko aukeria emuten dosku errugbixak. Eta erortzen garen bakotxian, beti eukiko dogu norbaitx altzetan lagunduko doskuna. Hori dalako, gure ustez, benetako gozamena. Eta zer esan hirugarren zatixaz, zelaiko gozamenak errugbixan jarraipena daukolako zelaitxik kanpo. Gozamenaz denon ARTien gozatzen dogulako.


Cdg Sexu Jokoak – Iragarki Karta Jokoak\nCDG Sexu Jokoak Bakar Eta Askorentzako Helduen Joko\nKaixo eta ongi etorri CDG Sexu-Jokoak. Ez dio axola zinen marrazten gure gunean delako Txartel guztiak Bultzatuta Jokoak dugu edo zuk etorri egia askorentzako esperientzia, ongietorria dugu plataforma bat duten ezaugarriak, beraz, mota asko karta jokoak mesedez duzu, ez du axola zer egin nahi duzu. Izan dugu, karta jokoak eta bertan izango duzu etorri estrategiak izango dela ziurtatu zure garaipena zure aurkarien aurka. Hala eta guztiz ere, dugu, halaber, film porno joko hau gozatu ahal izango duzu classic karta jokoak, eta bertan, zorte eta pentsamendu azkarra egingo duzu irabazle bat.\nIzan dugu, nahiz parodia gehienak popular collectible karta jokoak, hala nola, HeartStone da. Bai dute spoof bera txapeldun batetik txartela erotiko modu, edo etortzen marka berria istorioak, bete jatorrizko munstroak, heroiak, euri eta pertsonaiak. Beste alde batetik, ere izan dugu parodia porno joko hau gozatu ahal izango duzu ezagunenetako batzuk pertsonaiak telesailak, filmak, jokoak edo are anime karta joko mota guztietan. Batetik poker black jack, baina, halaber, domino eta jokoak oinarritutako txartela eta mahai-jokatzeko, ditugu horiek guztiak., Casino games, iragarki saritzen dira datozen gehiago irabaziko duzu. Play desblokeatzeko jolastu sexu eszenak bildu eta mota guztietako pertsonaiak zure bihurria galeria. CDG Sexu Jokoak mota da gune hori uztartzen jotzen plazerra entretenigarria karta jokoak edozein motatako batera teasing eta inflexio duzu egokia eduki erotiko guztiak fantasiak. Arakatzen hasi gure bilduma, eta gozatu edozein motatako txartela sexu jokoa nahi duzu zuzenean zure nabigatzailean doan. Etorri gara, bai bakar eta askorentzako partidetan. Irakurri gehiago ikasteko buruz dena gure bilduma.\nMultiplayer Sexu-Jokoak Benetako Komunitate Ezaugarri\nGehien jokoak inspiratu ziren HearthStone dira eskuragarri askorentzako. Horiek erreproduzitu ahal izango duzu jokalari bakar moduan prestatzea eta egokia eraikitzeko cubiertas txartelak, eta, ondoren, hartu zure bizkarreko bataila sartu, gainerako jokalariekin. Gai izango duzu horiek play multiplayer games gabe gunean erregistratuta. Besterik aukeratu ezizen bat eta jolastu ahal izango duzu, gonbidatu gisa. Ere eskaintzen dugu aukera berriketan duten jokalari dira datozen bataila duzu. Sortzen baduzu free kontu bat gure gunean, ere izango ahal izango duzu befriend beste jokalari batzuk sortu eta PVP jokoak horiek doan.\nIzan dugu, nahiz RPG sexu-jokoak, gure plataforma horretan, borrokak guztiak mapan dira jokoak borroka txartelak dezakezu borrokatzeko 1v1 partiduak eta 3v3 partiduak. Ahal izango duzu, nahiz eta forma gremio eta profil festa bilaketak eta bertan izango duzu borrokatzeko elkarrekin beste jokalari baten aurka mega boss dator bikaina saritzen forma arraroa collectable txartelak zure bizkarreko.\nBeste alde batetik, orduan, casino karta jokoak, askorentzako esperientzia gozatu ahal izango da at casino taulak. Dugu joko horretan, jokalari aurka jokatu banatzaileak, hala nola, BlackJack mahai mota guztietako gaiak, baina, horrez gain, Texas Hold ' em Poker mota guztietako bihurria sexu-jokoak. Edozein joko horiek erreproduzitu ahal izango duzu, gonbidatu gisa, baina baduzu, play free kontu bat eskuratu ahal izango duzu gure gunean, zure kredituak jokoak izan daiteke bildu eta jolasteko handiagoa liga beroagoa erotiko sariak.\nEsperientzia Bikaina Edozein Gailu\nTxartela sexu jokoak gure gunean, ez du axola nola konplexua edo nola jokalari asko dira, hosting, beti ari dira datozen, gurutze-plataforma compatibility. Ez dio axola baduzu, sartu gure webgunean ordenagailu edo gailu mugikor, you will be able to access gure gune eta play gure joko guztiak. Betiere, zure gailuak exekutatu daiteke bat, nabigatzaile nagusietan, gai izango duzu play gure joko guztiak ez arazoak. Jokoak dira kargatzen azkar eta ari dira jokatzen zure nabigatzailean, zuzenean gure gunean, ez berbideratu beste edozein guneak., Jokoak guztiak dira egokitutako eskaintza bikaina ukipen-pantaila jokatzeko esperientzia eta web orria eraikitzen da, besteak beste modu bat eskaintzen bikaina erabiltzaile-esperientzia edonork lortzen da. Masiboa bilduma jokoak izan daiteke arakatu eraginkortasunez guztiak nabigazio tresnak dugu ezaugarri eta testu deskribapenak dira landutako duzu ideia bat emateko zer gertatzen da, jokoa hasi aurretik jokoa jolasten.\nErabateko Anonimotasuna Eta Doan Sarbidea Ez Duten Iragarkiak Gogaikarriak\nNoiz sortu dugu gune honetan, egin dugu, ziur seguru bat sortzeko eta hainbat plataforma eta bertan inor ez da kezkatu behar, euren konexioa. Eskaintzen dugu mutur enkriptatzea eta ez dugu eskatu edozein motatako datu pertsonalak. Bakarrik izango duzu behar dituzula berresteko dira 18 urte baino gehiago eta sarbidea izango duzu gure joko guztiak. Denean duzu zure kontua sortu gure gunean izango duzu, besterik gabe, behar erabiltzaile-izena eta pasahitza., Betiere ez duzun bezala ez inori esan, gure plataforma nor zaren eta, betiere, ez duzu utzi zure gailua browning historia edonork eskura gailua erabiliz, ahal izango duzu identitatea izango da erabat babestuta daude gure gunean.\nEskaintzen dugu, jolas-esperientzia ez gogaikarriak publizitate. Ez dugu edozein motatako oldarkorra gure gunean iragarkiak. Ez dira pop-up iragarkiak hartzen duzu beste webgune batzuk eta ez dugu ezaugarri soinu eta bideo-iragarkiak joko barruan nahastea, zure esperientzia eta piztu duzu off. Eta eskaintzen dugun guztia doan. Ez hori bakarrik, baina ekarri dugu new jokoak gunean astean behin, eta asko duzu beste arrazoi duzu etorri behar, gure gunean, aldizka. Dugu, izan ere, laster-marka bat laster-behar duzu, sakatu edo sakatu. Gozatu!


Ikus-entzunezko sorkuntza arrakastatsua digitalizazioaren aroan - Fitxa - gipuzkoa\nNazioarteko eta Euskal Herriko esperientziak ezagutzeko laborategia.\n1.go blokea: Berrikuntza estrategiak ikus-entzunezkoen sorkuntzan.\n9:45-10:15- Elena Puigrefagut: Europako telebista publikoen elkarteko (EBU) teknologia eta berrikuntza arduraduna. Telebista publikoak ikus-entzunezkoen aro digitalean: zein erronken aurrean aurkitzen diren eta horrek edukien sorkuntzan nola eragiten dien.\n2.blokea: Gazteak ikus-entzunezkoen testuinguru berrian.\n11:15-11:45- Ingvill Marie Nyborg ekoizle norvegiarra, Skam telesail entzutetsuaren sortzailea eta haren aurrekaria izan zen Mia telesail arrakastatsuaren ekoizlea. Nerabe-istorioekin nola asmatu? arrakastaren gakoak.\n11:45-12:15- Anthony Browne: BBCko ekoizlea. BBC The Social proiektua: gazteak protagonista ikus-entzunezkoetan.\n3.blokea. GipuzkoaLab-etik lagundu diren esperientziak.\n12:15-12:30- Ainhoa Fernandez de Arroyabe (EHU). Gipuzkoako nerabeen (12-16) ikus-entzunezko kontsumo ohiturak.\n12:30-12:45- Josu Bilbao: Euskal Irrati Telebistako (EITB) fikzio-edukien arduraduna. Go!azen telesaila: proiektu transmedia baten sorrera.\n12:45-13:00- Telmo Trenado. Next Station lehiaketaren koordinatzailea. Euskarazko webserie baten ekoizpenerako lehiaketa.\n13:00-13:15- Luistxo Fernandez. JarriON, euskarazko ikus-entzunezkoen chromecast-a.


Musikazuzenean agenda DEWOLFF + THE WILL DESTROY YOUR EARS + SLIFT\nDEWOLFF + THE WILL DESTROY YOUR EARS + SLIFT\nDeWolff taldera Euskal Herrian ariko da zuzenean datozen egunetan. Emanaldian, SLIFT eta This Will Destroy Your Ears taldeak izango dituzte agertokian lagun. Urriaren 10an Biarritzeko Atabal aretoan ariko dira zuzenean\nDeWolff, Herbehereetatik datorren hiru buruko rock’n’roll munstroa da. 1970eko hamarkadako rock talde handienen maitasun itsuagatik sortu zen taldea. Kasu, erradiazio kosmikoak eta psikodelikoak hedatzen ditu! DeWolff, 2007an sortu zen. Pablo Van de Poel gitarrista eta kantariak, beren anaia den Luka Van de Poel bateria jotzaileak eta Hammond organoa jotzen duen Robin Pisok osatzen dute taldea. Beren proiektua pixkanaka ondu dute, beren eskualdeko eta erresumako zuzeneko talderik indartsuena eta karismatikoena bilakatzeraino. Baina, oroz gainetik, Dewolff aparteko taldea da, xelebrea. « THRUST » izeneko seigarren diskoa argitaratu berri du, orain arteko anbiziotsuena eta garaikideena, hain segur. 2018ko rock‘n’roll soinua da, indar eta egiazkotasun neurri egokian emana eta zuzenean ikustekoa!\nHolako izenarekin, ezin pop musika igurikatu! This Will Destroy Your Ears taldea Magali (parpaing 2.2), Pierre-Yo (tRiKiNi) eta Quentin musikarien noise rock proiektua da. Akufenoen demokratizazioaren alde ari dira. Shoegaze musika zorrotza jotzen dute, britpop eta punk doi batekin. Belazko orgaren, bi koloreko poloen eta fisika molekularraren zaleak dira... Hilabete gutxian, Hossegor-eko hirukoteak Garry Moore eta Neneh Cherryren aspaldiko zaleak larsen, fuzz eta delay efektuetan aldeko bihurrarazi dituzte. Taldearen kontzertuek A Place To Bury Strangers gisako talde baten soinu leherketak oroitarazten dituzte. Ulertu duzue, bai. Hemen, distortsioa da nagusi. Ahoa erretzen duen baina zainak goxatzen dituen noisy musika da hau. 2018ko martxoan, beren lehen kontzertu bira egin eta Ingalaterrara joan ziren, Queen Mum agurtzera. Han, Wayne Adams ekoizlearen Bear Bite Horses estudioan bi kantu grabatu zituzten. Ingelesek rock&roll musika hainbeste aldiz nola berriz asmatu ahal izan duten ulertu nahi zuten.\nElkortzeko meza bat bezala da. 2 gitarra eta bateria bat. Riff estratosferikoak behin eta berriz errepikatzen. Toulouse-eko hirukote honek garage musika jotzen du. Thee Oh Sees talde guziz sakratuak bezala, hankak balantzatzen ditu eta xanpaka ari da. 1970eko musika psikodelikoa (kraut eta space rock nagusiki) entzun daiteke ere. King Gizzard & The Lizzard Wizard, Thee Oh Sees eta Ty Segallen zaleentzat !\nBirds In Row + The Third Eye\nKevin Morby + Ryder The Eagle+…


Pernando Barrena: "Arnaldo Otegi aktibo politiko garrantzitsua da, baina denok egin behar dugu zerbait" - Arrosa\nPernando Barrena: “Arnaldo Otegi aktibo politiko garrantzitsua da, baina denok egin behar dugu zerbait”\nEspainiako Auzitegi Nazionaleko Fiskaltzari eskaera egin dio Carlos Urquijok, Araba, Bizkai eta Gipuzkoako Espainiako Gobernuaren ordezkariak: Arnaldo Otegiri espetxetik irten berritan egin asmo zaizkion harrera ekitaldiak debeka ditzala. Martxoaren 1ean aterako da espetxetik Otegi, sei urte eta erdiko zigorra osorik beteta, eta bi ekitaldi iragarri dituzte irteten denerako, bata Elgoibarren eta bestea Donostian. Urquijok argudiatu du terrorismoa goratu daitekeela bi ekitaldi horietan, eta legea betetzen dela zaintzeko neurriak hartzeko eskatu du. Gai horretaz hitz egin dute Hizpidea magazinean Pernando Barrena Sortuko bozeramailearekin.\nPosted in ZebrabideaTagged #arnaldo otegi #aske #bozeramaile #carlos urquijo #ekitaldi #espetxe #ezker abertzale #harrera #omenaldi #pernando barrena #portada #preso #sortu


urria | 2020 | Iruña-Veleia, egia ala gezurra?\n“Heriotzarako erromatar ohiturak Soriako Tierras Altas eskualdean. Euskararen aztarnak antzinako epigrafian” erakusketa ireki zen atzo Bergaran\nData: 2020(e)ko urriaren 31a Egilea: elexpuru\nBergarako Laboratorium Museoaren beheko solairuan jarri da erakusketa. Hemen euskeraz eta gazteleraz Museoak erakusketaz ematen duen informazioa. Sei hilarri ekarri dira Soriatik, eta horietako lauk badute euskarazko izenen bat. Xehetasun gehiago emango dugu hurrengo sarreretan, oraingoan berria zabaltzera mugatuko gara. … Jarraitu irakurtzen →\n“Bertan behera utzi dute Iruña-Veleian proba gehiago eskatzeko gose greba, 99 egunen ostean”, gaur Berria digitalean\nData: 2020(e)ko urriaren 29a Egilea: elexpuru\nBerria, 2020ko urriak 29. Iñigo Astiz ” Amaitu du gose greba Jose Mari Lejardi Gabixola-k. Guztira, 99 egun pasatu ditu ezer jan gabe Iruña-Veleiako aztarnategiko piezei proba gehiago egiteko eskatuz, eta gaur eman du amaitutzat protesta. Datozen hilabeteetan da Arabako … Jarraitu irakurtzen →\n“Zaldierori ‘Deskartau’ ezizena jarriko diogu?” gutuna gaurko Berrian\nBerria 2020, urriak 29. Patxi Alaña, Josetxo Mendia, Jose Mari Lejardi, Oier Nuñez eta Unai Alaña. “Zapalketa baten aurrean herritarrak altxatzen hasten direnean, botereak iseka, zentsura eta antzeko bideak erabiltzen ditu, argudiorik ez duelako. Iruña-Veleia argitzeko Europako herrialde normaletan egiten … Jarraitu irakurtzen →\n“Iruña-Veleia. Zientziak berez hitz egin du”, Mikel Arrieta Iraola Naizen eta Berrian\nData: 2020(e)ko urriaren 28a Egilea: elexpuru\nNaiz, 2020ko urriak 28 “Zientzia zientzia!! Han eta hemen entzuten dugu, baina Iruña- Veleian zientziak hitz egin du”. Jarraitzen du. “Ezjakintasuna ausarta da” dio esaera zahar jakintsuak.\nData: 2020(e)ko urriaren 25a Egilea: elexpuru\nBerria, 2020ko urriak 25 “GASTEIZ. Autoen karabana bat egin zuten atzo arratsaldean Gasteizen, Iruña-Veleia auzia zientziaren bidez argitu dadila eskatzeko. Iruña-Veleia Gose Greba taldeak deituta, Floridako atetik abiatu ziren, eta hiru bat orduz aritu ziren hiriko errepideetan protesta egiten.” Jarraitzen … Jarraitu irakurtzen →\nBerria, 2020ko urriak 24. Iñaki Zabaleta Urkiola EHUko katedraduna da “Iruña-Veleia auzian, gaur egun, lau gai daude nire ustean: ehunka ostraken egiaztapen zientifikoagoa, Eliseo Gil eta kideen epaiketa, Gabixolaren gose greba, eta Euskal Herriko hedabide eta jendearen jokabidea.” Jarraitzen du.\nData: 2020(e)ko urriaren 23a Egilea: elexpuru\nBerria 2020 urriak 23 Idazki hau sinatzen dugunok adierazi nahi dugu arduraz ikusten dugula Iruña-Veleia auzia eta, kezkak bultzatuta, gure iritzia plazaratu nahi dugu jendaurrean. Lehenik eta behin esan nahi dugu arazoa egon badagoela, urtez urte luzatu den auzia da … Jarraitu irakurtzen →\nArratsaldeko 5etan abiatuko da Autokarabanen Parketik. Iragarkia\nData: 2020(e)ko urriaren 20a Egilea: elexpuru\nBerria, 2020, urriak 20\nData: 2020(e)ko urriaren 17a Egilea: elexpuru\nBerria, 2020ko urriak 17. Iñigo Astiz. «Egina utzi dut bizi testamentua, eskatuz ez nazatela elikatu». Uztailaren 23an abiatu zuen Iruña-Veleiako aztarnategian aurkitutako piezei arkeometria probak eskatzeko gose greba Jose Mari Lejardi Gabixolak (Markina-Xemein, Bizkaia, 1959), eta 87 egun beteko ditu … Jarraitu irakurtzen →


â€œAgoniko, hala deitzen digute postmoderno batzuek errukirrizâ€\nEz kazetari ez azeri: aukeran, nahiago oilategitik urrun.\nJoxerra GarziaDani Blanco\nEz Gartzia, ez Garcia; akademia guztien gainetik zu.\nLehenbiziko liburua argitaratu nuenean, Garzia eta Gartzia, biak zeuden ondo. Orain euskarazkoa jarriko banu, eskizofrenian behar nuke, eta orain arte ez naiz animatu.\nGarzia: saltsa guztietako perrexila?\nAxolako kontuetan buru-belarri aldekoa naiz, eta horrek perrexil fama ekartzen badit, hor konpon. Agoniko, hala deitzen digute postmoderno batzuek errukirriz. Nik nahiago agoniko ezen ez egoniko.\nHasi zara jolasean…\nHizkuntza erabiltzean plazerik ez bada, alferrik da gainerako guztia. Kanpotik artifizialki erantsitako motibazioek erabilera folklorikoa sustatzeko baino ez dute balio, kasurik onenean.\nHizkuntza lehenik, ala hiztunak?\nEuskaldunentzat ari garenez, hiztunen alde ni. Baina erdaldunentzat –hemengo zein hangoentzat– aritzean, ez dut uste dikotomia hori erabiltzea komeni zaigunik.\nKomunikaziorako tresna egokia bada, ona omen hizkuntza.\nKoldo Mitxelenaren esana, nahiz aspaldi neure egina dudan. Hizkuntzak hobeto bizitzeko balio behar dio hiztunari; beste alternatiba museoa da.\nEuskara nola saldu ari gara, aspaldi saldu genuena.\nEuskararen munduan ari garenak ari gara, eta ari ez direnak nahi ez dutelako ez dira ari. Euskarara erakarri beharra daukagu jendea eta estrategia bateratu koherenterik ez dut ikusten. Lehengo agintariei ez, are gutxiago oraingoei.\nEITB etorri zait gogora: ez da hedabide arrunta. Ez luke behar.\nHemen komunitate bat dago, euskaraz bizitzeko hautua egin duena. Komunitate horrek bere buruari eusteko zer behar duen pentsatu eta erabaki behar du, eta horren araberako tresnak sortu, EITB barne.\nZentsura aipatzen da orain, ezagutu zenuen zuk Hitzetik Hortzeran.\nBarregarria da uste izatea zentsura oraingo agintariek asmatu dutela. Hori ere gaizki egiten ari direla, hori da aldea.\nAspaldion, ez ote zauden isil xamar. Edo telebistan ez agertzearen ajeak.\nHedabideetatik sarri samar hots egiten didate, baina iruditzen zait oilategi formatua nagusitu dela. Baldintza horietan ezinezkoa da ganorazko ekarpenik egitea, eta nahiago ez joan.\nIrakasletzak buruhauste gutxiago, beraz.\nIrakaslearen funtzioa ez da burua haustea, burua zabaltzea baizik. Ikasleena, jakina, eta berea. Alde horretatik, ez dago lanbide esker hobekorik.


UROLA IKASTOLAKOAK KIROLA EGITEN AZPEITIAN ZEHAR | Ruta Euskalerria, País Vasco (España)- GPS track\nsenderismo (senderismo Ibilbide onenakEspainia tik → Euskadi → Euskalerria )\nUROLA IKASTOLAKOAK KIROLA EGITEN AZPEITIAN ZEHAR\nNoiz igoa 3 de junio de 2008\nAzpeitia-Nuarbe-Burumendi-Azpeitia (mountain bike)\nAzpeitia-Azkoitia-Aizpurutxo-Oleta-Azpeitia (mountain bike)\nAzpeitia-Aittola-Aitza-Azkoitia-Azpeitia (mountain bike)\nurolakoikasleak Eskubide guztiak gordeak\nBisitak 4523, kokapena 94\nNondik gertu Euskalerria, País Vasco (España)\nUrola Ikastola Azpeitia erdian kokatuta dago. Bailarako (Azpeitia, Zestoa, Aizarna, Errezil, Urrestilla eta Beizama) ikastola publikoa izanik, DBH eta Batxilergo ikasketak eskaintzen ditu. Aurten, 2007-2008 ikasturtean, DBH 2. mailako ikasle talde batek, Berde-berdea proiektuaren barne, gps-arekin lantxo bat egin dugu: herrian zehar ibilbide bat antolatu dugu kirola egiteko. Honen ondorioz, ikus daiteke Azpeitian zein toki dauden kirola eta aisialdirako. Badakigu kirola egiea oso osasungarria dela, beraz, animatu eta goazen denok giharreak mugitzera.\nJendea patineteekin eta patinekin ibiltzen da bertan\nKarmelo Etxegarai ikastola (EH)\nHaur hezkuntzako umeak jolas denboratan erabiltzen dute.Aisialdirako ere erabiltzen da. Dauden instalazioak hauek dira: frontoia, futbol zelaia, saskibaloiko kantxa eta atletismoko pista.\nFutbol entrenamenduak Aisialdirako\n- 3.mailako Lagun Onak taldeak erabiltzen du. - Eskola arteko futbol partida finalak jokatzen dira.\nGazteak bizikletekin, skatekin eta patinekin ibiltzen dira.\nBARRUKO INSTALAZIOETAN EGIN DAITEZKEEN KIROLAK: eskalada, ping-pong, squash, spinning, saskibaloia (Iraurgi saskibaloiak erabiltzen ditu entrenamendu eta partiduetarako eta eskolaz kanpoko partiduak ere jokatzen dira), futbito, eskubaloia, aerobic, gimnasia, tenis eta paddlea. Sauna ere egin daiteke. Ikasturte bukaeran ikastolako jaialdia ere egiten dugu. KANPOKO INSTALAZIOETAN: futbola belar artifizialean (eskolarteko partidu eta entrenamenduak, Lagun Onak ,3. mailako taldeak izan ezik, eta Ikasberri taldeetako partidu eta entrenamenduak).\n- saskibaloiko kantxak - futbol zelaia - frontoia - atletismoko pista\nINSTALAZIOEN ERABILERA: ikasleek jolas denboratan eta soinketa orduan, nahi duten herritarrek aisialdirako eta eskola-kiroletako entrenamenduetarako eta partiduetarako. INSTALAZIOAK: frontoia, futbol zelaiak, saskibaloi kantxak, atletismoko zirkuito eta soinketa aretoa, volley ball pista.\nINSTALAZIOEN ERABILERA: ikasleek jolas denboratan eta soinketa orduan, nahi duten herritarrek aisialdirako eta eskola-kiroletako entrenamenduetarako eta partiduetarako. INSTALAZIOAK: frontoi estalia, futbol zelaiak, saskibaloi kantxak, atletismoko zirkuito eta soinketa aretoa.\nEskalatzaileak entrenamenduak egiten dituzte bertan.\nBarruko instalazioak: PISTINA HAUNDI BAT ETA TXIKI BAT (igeriketa ikastaroak, aisialdia, Izarraitz elkartearen entrenamentuak eta lehiaketak, waterpoloko entrenamentuak), MUSKULAZIO GELA, BI FRONTOI TXIKI, BAKARKAKO TRESNAK (bizikleta estatikoak, steep, zintak, arraunak), GIMNASIOA (karate, judo, gimnasioa, pilates). Kanpoko igerilekua:uda partean irekitzen da aisialdirako.\nErremontea: entrenamendu eta partiduak jokatzeko urtean zehar. Pala eta esku pilota: noizbehinka jokatzen da.\nAisialdirako erabiltzen da. Frontoia, futbol zelaia eta saskibaloiko kantxa daude.\n- Futbol zelaiak - Frontoi estaliak - Estalitako eta estalibageko saskibaloiko kantxak - Atletismoko zirkuitua\n- Futbol zelaiak - Saskibaloiko kantxak - Volleyballeko kantxa\nEsku pilota: entrenamenduak, partiduak jokatzeko eta aisialdirako ere bai.\nKaixo, zure lagunak ibilbide interesgarri hau topatu du UROLA IKASTOLAKOAK KIROLA EGITEN AZPEITIAN ZEHAR https://eu.wikiloc.com/ibilbide-senderismo/urola-ikastolakoak-kirola-egiten-azpeitian-zehar-140924 Ondo izan, Wikiloc | Rutas del Mundo\nIbilbied hau urolakoikasleak(r)ekin egin nuen\nEsan urolakoikasleak(e)ri ibilbide honetan bidelagun bezala artzeko\nJarraitu urolakoikasleak eta ezagutu ibilbide berriak!


Miarritzeko hegaldiei ekotasa bat ezarriko diete 2020tik aurrera | Gizartea | Berria\nMiarritzeko hegaldiei ekotasa bat ezarriko diete 2020tik aurrera\nKlasearen eta bidaiaren arabera, 1,5 eta 18 euro artekoa izango da tasa. Hegazkinen kutsadurarekin lotutako neurri bat dela azaldu du Frantziako Gobernuak.\nMiarritzeko aireportua Bob Edme\nMiarritzetiko aireportutik (Lapurdi) ateratako hegaldietako erabiltzaileek tasa bat ordaindu beharko dute 2020tik aurrera. Hala adierazi du Frantziako Gobernuak. Hegazkin txartelean ekotasa bat sartuko du, hegazkinek sortzen duten kutsadurarekin lotua. Klasearen eta bidaiaren arabera, 1,5 eta 18 euro bitartekoa izango da tasa bidaiari bakoitzeko.\nHegazkin enpresek isuriak mugatu ditzaten hartu dute erabakia, François de Rugy Trantsizio Ekologikoko ministroaren esanetan, gutxiago kontsumitzen eta kutsatzen duten hegazkinen erabilera sustatzeko. Haren arabera, jada posible da hegazkinek erregai begetalekin funtzionatzea.\nOraingoz, Frantziaz gain, Belgika, Holanda eta Luxenburgo agertu dira horrelako neurrien alde. Horrekin lotuta, Trantsizio Ekologikoko ministroak adierazi du "Europako herrialdeen koalizio bat" osatu nahi dutela, kerosenoaren gaineko zerga bat "progresiboki" martxan jartzeko.\nIzan ere, BC3ko ikertzailearen arabera, hegaldien emisioak eta edukiontzi handien itsas garraioak eragiten dituenak batzen badira, turismoari lotutako isurien %15 hortxe daude.\nHegazkin txartelen tasa berri horren bidez, urtean 180 milioi euro lortzea espero du Parisek, eta iragarri du diru hori garraio azpiegiturak finantzatzeko erabiliko dutela; %75 trenbideetarako izango da.\nAirekoek sortzen duten kutsadurari buruzko eztabaida ez da berria. Europa iparraldeko herrietan gero eta gehiago dira hegazkinean bidaiatzeari uko egiten diotenak, garraiobide horrek sortzen duen kusadura dela eta. Suedian, esaterako, Stay on the ground mugimendua sortu da, eta haren aldekoek uko egiten diote hegazkinez mugitzeari.\nOrain Frantziak egin duen moduan, Suedian ere indarrean da ekotasa, eta handik ateratako dirua trenak sustatzeko erabili du gobernuak. Baina denak ez datoz bat erabakiarekin: badira salatzen dutenak "bidegabea" dela kutsaduraren ordaina soilik bidaiarien esku uztea, eta horren ordez konpainiei ordainarazi beharko litzaiekeela.


Bi proiektu ditugu martxan nekazaritza ekologikoa eta euskara uztartzen dituztenak:\nAlde batetik, Bizarra Lepoanen kontsumo-taldean kontsumitzaileok zuzenean erosten dizkiegu baserritarrei euren produktu ekologikoak, bitartekaririk gabe eta baldintza duinetan. Ekimen hau EHNE sindikatuaren NEKASARE proiektuaren barruan txertatzen da.\nEta bestetik, Getxon euskaraz bizitzeko beste esparru bat sortzen gabiltza. Ortu ekologiko batzuen inguruan euskaldunok euskaraz elkartzeko asmoa; nekazaritza, elikadura, harremanak eta hizkuntza uztartzeko asmoa.\n"Baserritik mahaira" hitzaldirako prestatu genuen kartela


Fórmula V - Wikipedia, entziklopedia askea.\nFórmula V (Fórmula Quinta ahoskatua) hasieran Paco Pastorrek (ahotsa), Antonio Sevillak (bateria), Mariano Sanzek (baxua), Amador Flores "Chapete"k (organoa) eta Joaquín de la Peña "Kino"k (gitarra) osatutako espainiar popeko madrildar musika talde bat da.\nFórmula Vren hasiera 1967an da bi madrildar talde elkartu ondoren, Los Rostros eta Los Jíbaros, talde hauetako kideak jada hiriko kontzertu batzuetan ezagutu zirelarik eta Los Cambios deitu ziren.\nJauzia 1968an eman zen. Los Pekenikes taldeko kide ohia zen José Nietok taldea entzun zuen eta talde honen existentzia jakinarazten dio Maryní Callejori, Los Brincos eta Los Relámpagosekin jada arrakasta lortu zuen zuzendari artistikoa zena. Callejok etorkizun handiko bost musikari gazteak hartu zituen Phillips zigiluaren zaintzapean, ez aurretik taldearen izena Fórmula Vra aldatu gabe. Callejok berak, moldatzaile eta ekoizle bezala, Los Relámpagoseko kideak ziren Pablo Herrero eta José Luis Armenterosen laguntzarekin espainiar musikako promesa gazteak leunduko zituen 1960ko hamarkadaren amaierako eta 1970eko hamarkadaren hasierako udako musikaren erreferentzia bihurtzeko. Hala, Formula Vk bere lehen singlea grabatzea lortu zuen Mi día de suerte es hoy eta Vuelve a casarekin, Dave Clark Five britainiar taldearen Come home arrakastaren itzulpena. Jada single horietan taldearen ezaugarri bereizgarria nabari daiteke: abesti komertzialak, gazteak, umoretsuak eta gogoraerrazak, oso bat zetozenak garai hartan entzuten zen musika motarekin.\n1968an lortu zuten euren lehen arrakasta Tengo tu amor abestiarekin, talde errebelazio bezala ezagutarazi zituen, azkar salduenen zerrendako lehen posturaino igoz. Hortik aurrera arrakastak bata bestearen atzean datoz: Cuéntame eta Cenicienta 1969an, Jenny Artichoke 1970ean, Vacaciones de verano 1972an, Eva María 1973an, Loco, Casi Loco eta La Fiesta de Blas 1974an. Taldearen ospea, orduan, Hegoamerika zati batetik eta Kubatik hedatu zen, non taldeak oraindik ospe handia duen, bertan 1990eko hamarkadako euren berrelkartze biretan egon zirelarik. Euren jantziak ere bereizgarriak ziren: esmokin zuria, praka beltzak eta beige edo urdin kolore bakarreko alkandorak.\nFormula Vk bi film ere protagonizatu zituen, Un, dos, tres, al escondite ingles 1968an, Iván Zuluetak zuzendua, eta A 45 revoluciones por minuto 1969an, Pedro Lazagak zuzendua.\n1975ean, taldeko bost kideek, elkarren artean hala adostuz, taldea desegitea erabaki zuten. 1986an elkartuko ziren berriz TVEn Fernando Navarretek eginiko gala batean, hamaika urte elkar ikusi gabe eman ondoren.\n1995etik aurrera Los Diablosekin batera aldika kontzertuak ematen dituzte, eta zenbait CD grabatu dituzte, horietako lehena, Fórmula Diablos izenekoa, urrezko diskoa ere izan zelarik.\nPaco Pastor (Paco) – ahotsa (1965–1975).\nJoaquín de la Peña (Kino) – Gitarra bakarlaria, koroak (1965–1975).\nMariano Sanz (Mariano) – Baxu elektrikoa, koroak (1965–1975).\nAntonio Sevilla (Antonio) – Bateria, perkusioa (1965–1975).\nAmador Flores (Chapete) - teklatuak, koroak (1965–1975).\nBitxikeria bezala, 2002tik aurrera Los Diablos eta Los Salvajes taldeetako kide ohiekin batera euren kontzertuetan Formula V, Los Diablos eta Los Salvajes taldeen arrakasta guztiak abesten dituen musika talde berri bat osatzen dute. Talde berriak abestutako hiru talde hauen arrakasta guztien zenbait bilduma merkaturatu dituzte CDan.\nFormula V berria 2002ko apiriletik egundaino.\nPaco Pastor (Paco) – ahotsa\nJuan Antonio López (Juan Antonio) – gitarra bakarlaria, Koroak\nÁngel Peñalver (Ángel) – baxu elektrikoa, koroak\nGiani Scavini (Giani) - teklatuak, koroak\nEmilio Sancho (Emilio) bateria, perkusioa\nOrriaren azken aldaketa: 15 apirila 2015, 20:22.


Itxaropen-kolektoreak | Tau Fundazioa\nCochabamba hirian neska-mutilak daude, euren familiekin birziklatzen aritzen direnak. Proiektuaren helburua da baliabide ekonomiko urriak dituzten eta bazterketa psikosoziala jasateko arriskuan dauden pertsona horien familia indartzea, papera, kartoia eta metalezko latak biltzen dituzten hiriko erdigunean bizi baitira. Horren bidez, familia horiei lagundu nahi zaie beren egitura sistemikoan eta komunitatearekin harremanetan jartzen, elkarrekin harremanetan jartzeko ohiko moduan aldaketa afektiboak lor ditzaten, benetako komunikazioa izan dezaten eta familiaren ohiko arazoak benetan balia ditzaten, eta, batez ere, pertsona eta familia gisa beren buruekiko jarrerak alda ditzaten.\nIkuspuntu sozialetik, helburua da nutrizioan tawiak babestea eskubide unibertsal gisa, bai eta adingabekoen garapen integrala ere; izan ere, horiek elikadura subsidiatuaren bidez artatuko dira, hazkunde eta garapen fisiko eta psikiko ona lortzeko.\nFrantziskotar San Antonio probintzia – JPIC\nHelburu orokorra: jendarte koblakarian kontzientzia aktiboa eta integrala sustatzea, hurkoari laguntza solidarioa emateko eta ingurumena babesteko, ekologia integralaren ikuspegiaren barruan, hondakinen bilketaren bidez.\nHelburu espezifikoa: gizarte-desabantailan dauden eta Cochabambako hirigunean bizi diren birziklatzaileen familien garapena sustatzea, ekologia integralaren ikuspegitik, eta tokiko gaitasunak indartzea.\nHermanos IRAIZOZ-ASTIZ Fundazioa eta Frantziskotarren anaidiak\nProiektuaren onuradun diren haurren diagnostiko psikopedagogikoa.\nIndargarri psikopedagogikorako plan pertsonalizatuak diseinatzea.\nAholkularitza psikopedagogiko indibidualak.\nHaurren nutrizio-diagnostiko medikoa (tailuaren/pisuaren metodoa oinarri hartuta).\nProiektuaren onuradunen beharretara egokitutako nutrizio-plana diseinatzea.\nProiektuaren onuradun diren haurren nutriziozko monitorizazio medikoa.\nInterkontsultak eta deribazio medikoak, haur onuradunen errekerimendu partikularren arabera.\nGosaria eta bazkari solidarioa proiektuaren onuradun diren haurrentzat.\nEskola-laguntza, diagnostiko psikopedagogikoan hautemandakoaren arabera.\nGizarte-trebetasunak ikastea eta garatzea.\nCurriculum ofizialarekin lerrokatutako irakaskuntza.\nBalio humano-kristauei buruzko prestakuntza-tailerrak.\nIrakurketa eta idazketa sortzailea indartzea eta sustatzea.\nArtearekin eta kirolarekin lotutako hezkuntza-ekintzak.\nFamiliak eta pertsona helduak\nGenero indarkeria eta familia barruko indarkeria prebenitzeko tailerrak.\nKomunikazio asertiboko eta proaktiboko tailerrak.\nGiza prestakuntza kristauari buruzko tailerrak.\nProiektua garatzen den ingurune sozialaren barruan familiaren aldeko sentsibilizazio-kanpaina komunikatiboa.\nGuraso Eskolak (proiektuaren zuzeneko onuradun diren 30 familientzat bakarrik).\nAuto-laguntzako taldeekin lotura izatea (alkoholiko anonimoak, narkotiko anonimoak, indarkeriaren biktima diren emakumeak, etab.), familia indartzeko prozesuaren berezko beharren arabera 30 familia onuradun zuzen.\nTalde terapeutiko fokalak, hautemandako familia-arazoen arabera.\nAholkularitza psikologiko indibiduala behar den kasuetan, Frantziskotar Gizarte Zentroko psikologoarengana bideratuz.


Lorrak bere lehenengo berdintasun-plana ezarri du – Lorra\nLORRA, nekazaritza eta abeltzaintzako zerbitzuak eman ohi dituen erakundea, bere lehenengo berdintasun-plana ezartzen hasi da. Horren bidez, aurrera egingo du erakundeak bere baitan emakumeen eta gizonen artean benetako berditasuna lortzeko. Izan ere, aspalditik ari da LORRA helburu hori lortzeko lan egiten, Garapen Jasangarrirako Helburuekin hartu dituen konpromisoekin eta lehen sektorean erreferente izateko asmoarekin bat etortzeko.\nOrain dela urte bete hasi zen prozesua, zuzendaritzaren konpromisoa izanda, eta ondoz ondoko faseen arabera garatzen ari da. Lehenik eta behin, berdintasun-batzordea sortu zen, eta horren sei kideak plana ezarri, jarraitu, ebaluatu eta aztertzeaz arduratzen dira, baita LORRAko talde guztiak parte hartzen ari direla egiaztatzeaz ere. Ondoren, berdintasun-planaren antolaketaren diagnostikoa eta diseinua egin ziren. Maiatzean onartu eta ezartzen hasi zen, eta gaur egun, badago martxan.\nLORRAren I. Berdintasun Planaren helburu orokorrak hauek dira: emakumeen eta gizonen arteko benetako berdintasuna lortzeko hasitako prozesuaren jarraipena bermatzea, eta erakundean –presentziari, ordezkaritzari eta erabakitzeko egiturei dagokienez– emakumeen eta gizonen arteko oreka bermatzea. Era berean, berdintasuna enpresaren kudeaketan zeharkako bektore gisa txertatzeko eta berdintasun-gaietan sektoreko nahiz inguruko enpresen eredu izateko asmoa ere badago.\nHori guztia lortzeko, hainbat arlotan jardungo da. Neurri orokorrak ezartzen lan egingo da, hala nola sentsibilizatu, prestatu eta komunikatzeko, baita bezeroengan eta enpresa hornitzaileetan ere. Halaber, alderdi kritikoei jarriko zaie arreta, esaterako, lana eta familia bateragarri egiteko modu erantzunkideari eta denboraren erabilerari, langileak hautatzeko, sustatzeko eta sailkatzeko prozesuei, soldata-politikari, laneko arriskuak genero-ikuspegitik prebenitzeari eta lan-arloan jazarpen sexual eta sexista prebenitzeari.\nPlan horrek 38 ekintza barne hartu ditu guztira. Ekintza bakoitzaren helburu orokorrak eta berariazkoak zehatz-mehatz aztertu dira; izan ere, epe eta egunen arabera planifikatu da plana, behar bezala burutzeko, eta horretarako behar diren baliabide materialak nahiz giza baliabideak zehaztu dira, eta helburuak betetzeko dagozkien adierazleak hartu dira kontuan.\nPlana ezarri ondoren, emaitzak ebaluatu eta zeharkako neurriak jarriko dira, planaren jarraipena bermatzeko, barne- eta kanpo-komunikazioko ekintzen eta langileak prestatzeko eta planaren jarraipena egiteko ekintzen bitartez.\nBizkaiko nekazaritzako elikagaien elkartze-mugimendua biltzen duen eta 4.000 profesional baino gehiago elkartzen dituen erakundea denez, LORRAren asmoa da sektoreko jardunbide aurreratuen artean kokatzea, sektorea emakumeen eta gizonen arteko benetako berdintasuna bermatzeko erronkari erantzuteko mugitzen ari baita.\nLORRAko teknikari eta Berdintasun Batzordeko kide Laura Menorek honela laburtu du planaren zerizana: “Gure erakundearen funtsezko ardatz gisa onartu dugu. NBEk Garapen Jasangarrirako Helburuetan adierazi duenez, genero-berdintasuna oinarrizko giza eskubidea ez ezik, mundu baketsu, oparo eta jasangarria eraikitzeko behar-beharrezko zimenduetako bat ere bada”.\nOHIKO eta EZOHIKO BATZAR OROKORRAREN deialdia Ekintzaile izateko abentura hizpide


LABORAL KUTXAK BIZITZA ZIKLORAKO PENTSIO PLANAK MERKATURATU DITU - Laboral Kutxa Prentsa aretoa\n2015eko azaroaren 27a. Gero eta handiagoa da pentsioen sistema publikoaren iraunkortasunari buruzko kezka. INVERCOk kaleratutako datuen arabera, 2015eko hirugarren hiruhilekoan estatu osoko 8 milioi lagun inguruk pentsio-planen bat kontratatuta zuten, euren etorkizuneko erretiro-pentsioa osatzeko asmoz. Banakako modalitatean soilik (hau da, enplegu-planak eta parekoak zenbatu gabe), partaideek 7,8 milioi kontutik gora zituzten, guztira 65.544 milioi euroko ondarearekin.\nGizarte-aurreikuspenaren eskaria gorabidean dagoen honetan, LABORAL Kutxak Bizitza Ziklorako Planak merkaturatzea erabaki du.\nLABORAL Kutxak Bizitza Ziklorako pentsio-planen bi modalitate eskaintzen ditu, 2.030 eta 2.045 tartean erretiroa hartzea aurreikusten duten bezeroei zuzenduta. Horrela, are gehiago zabaltzen du aurreikuspenaren esparruko bere eskaintza zabala. 50 pentsio- eta aurreikuspen-planen partaide dira 133.703 bezerotik gora, eta irailaren amaieran ondare metatua 1.600 milioi eurotakoa izan da guztira.\nbi modalitate Bizitza Ziklorako pentsio planak erretiroa Laboral Kutxa @eu LABORAL Kutxak


Orioko Herri Ikastolako DBHko eraikina urak hartu zuen atzo arratsaldean - Urola Kostako Hitza : Urola Kostako Hitza\nOrioko Herri Ikastolako DBHko eraikina urak hartu zuen atzo arratsaldean\n40 lagun inguru bildu ziren atzo arratsaldean ikastolan, auzolanean egoerari irtenbidea emateko.\nOrioko Herri Ikastola urak hartuta. (O.H.I.)\nAtzo arratsaldeko euritearen ondorioz hainbat kalte izan ziren Orion. Besteak beste Orioko Herri Ikastolako DBHko eraikina urak hartu zuen, eta kalteak eragin zituen areto nagusiko sabaian eta zoruan, eta aretoan gordeta zegon materialean. Arduradunek dei berezia egin zieten gurasoei eta langileei laguntzera joateko, eta instant batean auzolanean egoerari aurre egiteko 40 lagun inguru elkartu zirela azaldu dute. Orioko Herri Ikastolak eskerrak eman dizkie laguntzera hurbildu ziren guztiei.


ezker abertzalea | Aberritik aberrira\n2010/04/06 gorritxo\tLeave a comment\nBadirudi azken asteetako albisteak ikusita askok gehiago espero zutela ETAren edota Ezker Abertzalearen aldetik egun honi begira.\nAlbiste horien artean agian garrantzitsuena hainbat nazioarteko eragilek Bruselasen egindako adierazpenena izan daiteke [1.1][1.2]. Adierazpen horren bitartez, alde batetik, Ezker Abertzaleak azken hilabeteetan egindako saiakera eskertzen dute eta garrantzitsutzat hartzen dituzte pausu hauek. Bestalde, ETAri su eten iraunkor eta egiaztatua eskatzeaz gain, espainiar gobernuari su eten horri behar bezala erantzutea ere eskatu diote.\nIrun eta Hendaia arteko Aberri Eguna 2010 (Argazkia: Soniko)


Txikipedia:Georg Friedrich Händel - Wikipedia, entziklopedia askea.\n1.2Areto-musika eta orkestrarako musika\n2Entzun Händelen pieza batzuk\n1.2 Areto-musika eta orkestrarako musika\n1.3 Ahotserako musika\n2 Entzun Händelen pieza batzuk\n1685eko otsailaren 23a (juliotar egutegia)\nHalle (Saale) 💀\n1759ko apirilaren 14a\nGeorg Friedrich Händel Barroko garaiko musikagile alemaniar bat izan zen, geroago britainiar nazionalizatu zena; musika unibertsaleko musikagile garrantzitsuenetariko bat izan zen. 1685eko otsailaren 23an jaio zen Alemaniako Halle hirian, eta Londresen hil zen, 1759ko apirilaren 14ean.\nBere jaioterriko katedraleko organo-jotzaile eta musika-irakasle batekin ikasi zuen musika, eta, ondoren, bera izendatu zuten katedrale horretako organo-jotzaile posturako. Baina Händelek postu hura utzi eta Hanburgo hirira alde egin zuen operaren munduan murgiltzeko; izan ere, garai hartako Alemanian, hiri hura zen operaren hiri nagusia. 1703tik 1706ra bitartean egon zen hiri horretan, eta bitarte horretan aurkeztu zuen bere lehen opera, 1705ean zehazki.\nOndoren, ikasten jarraitzea erabaki zuen, eta Italira joan zen, hura baitzen operaren sorlekua; han Corelli eta Scarlatti ezagutu zituen. Italian zegoela idatzi zuen Agrippina deritzan opera, 1709an Venezian estreinatu zena.\nItalia 1710ean utzi eta, Hannover hirian aldi batez egon ondoren, azkenik, Ingalaterrara joan eta han geratu zen bizitzen; Londres hartu zuen bizilekutzat eta haren obra hiri horri lotuta egon zen.\nRinaldo izeneko operari esker, Londresko musikaren munduan nagusitzea lortu zuen; horrela, 1719an, Musikaren Errege-Akademiako musika-zuzendari izendatu zuten. Lanpostu horretan zegoela, beste opera batzuk ondu zituen: Ottone (1723), Julio Zesar (1724) eta Rosalinda (1725). Baina haren lanik ospetsuena Mesias izenekoa izan zen, Kristoren bizitzan oinarrituta dagoena; hau da, askoren ustez, musikagile honen lanik gorena. Dublinen estreinatu zen 1742an.\nTekla-musika[aldatu | aldatu iturburu kodea]\nHändelek organo edo klabezinerako hainbat kontzertu idatzi zituen; organo kontzertuak oso berritzaileak izan ziren bere garairako, organo emanaldiak ez baitziren ordura arte kontzertu modura eskaintzen. Aditu batzuen arabera, 24 kontzertu idatzi zituen organorako, baina 16 bakarrik ezagutzen dira.\nAreto-musika eta orkestrarako musika[aldatu | aldatu iturburu kodea]\nHändelek hiru sonata-eskuliburu idatzi zituen hainbat musika-tresnatarako, Corelliren eraginarekin. Bestalde, orkestrarako lan ugari ere egin zituen, suiteak, kontzertuak eta opera eta oratorioetarako oberturak (oratorioak musika klasikoko pieza liriko-dramatiko batzuk dira, gai erlijiosokoak, Biblian edo liturgia-testuetan oinarrituak eta bakarlari batek edo koru batek orkestra batekin interpretaturikoa). Suite famatuen artean daude Music for the Royal Fireworks (1746) eta Water Music (1717) izenekoak. Horietaz gain, hainbat Concerti Grossi ere ondu zituen, Corelli eta Vivaldiren eraginarekin.\nAhotserako musika[aldatu | aldatu iturburu kodea]\nHändelek bizi zelarik ezagutu zuen ospea bere opera eta oratorioei esker; baina ahotserako musika erlijioso zoragarria ere idatzi zuen, Ingalaterrako liturgia anglikanorako. Oratorioetan, gai mitologikoak (Semele, 1744, eta Hercules, 1745), alegorikoak (Alexander's Feast, 1736) eta Bibliakoak erabili zituen nagusiki; hauen artekoa da bere Mesias ospetsua, 1741ekoa.\nEntzun Händelen pieza batzuk[aldatu | aldatu iturburu kodea]\nHemen entzun ditzakezu Mesias lanaren zati bat lehendabizi, eta Arrival of the Queen of Sheba lanaren beste bat:


maiatza 2018 – K17.eus\nSobietar polizia iraultzailea, Feliks Dzerzhinski poloniarrak 1917ko abenduan sortutakoa. Bere izen osoa “Kontrairaultzaren eta Sabotaiaren Aurka Borrokatzeko ESESFko Herri-Komisarioen Batzordearen Errusia Osoko Ohizkanpoko Komisioa” zen, Vserossiiskaia Txrezvitxainaia Komissija po Borbe s Kontrrevoliutsiei i Sabotazhem pri […]\nErrusiar militante eta diplomatiko boltxebikea. Nobleziako familia batean jaiotakoa: bere osaba Boris Txitxerin XIX mendeko historiagile liberal ezaguna eta Moskuko alkatea izan zen. Aleksandr Puxkin poetarekin sendi-lotura batzuk zituen. Heziketa onekoa, Gorodetski historiagilearen arabera hainbat […]\nErrusiar militante, historiagile eta idazle iraultzaile eta feminista, mugimendu iraultzaileko (batez ere mugimendu populistako) militante historikoa. 1852an jaio zen, beraz XIX mendeko errusiar mugimendu iraultzailea hastapenetatik ezagutu ahal izan zuen. Noblezia txikiko familia batean jaio […]


Nerin jendarmea hil izana "zinez sentitzen" duela adierazi du ETAk\n14 eta 25 urte arteko espetxe zigor eskaera egin dute 2010ean Jean Serge Nerin jendarmea hiltzeaz akusatuta Parisen epaitu dituzten lau euskal herritarrentzat. Arkaitz Agirregabiria, Xabier Goienetxea, Izaskun Lesaka eta Josu Urbieta dira auzipetuak, eta haiek Parisko Krimen Auzitegian hitza hartu dutenean, ETA erakundearen izenean agiria irakurri Lesakak.\nAgiri horretan, ETA erakundeak esan du "zinez sentitzen" duela 2010ean Jean Serge Nerin jendarmea hil izana. Nerin jendarmea da ETAk hil zuen azken pertsona. Hura hiltzeaz akusatuta Parisen epaitzen ari diren lau lagunek "doluminak" eman dizkiote gaur familiari, ETAren izenean irakurritako agirian. Nerin hiltzea egotzita sei euskal herritar epaitu zituzten 2015ean, eta hamalau urtetik bizitza osora arteko zigorra jarri zien Parisko Krimen Auzitegiak. Epai hari jarritako helegitea tarteko, lau lagunen kontrako epaiketa berriz egin dute eta 25 urteko espetxe zigorra ezarri diote Agirregabiriari, 16koa Urbietari eta 14nakoa Goienetxea eta Lesakari.\nGai horri begira jarri gara gaurko albistegian, baina gehiagori ere erreparatu diegu titularretan.\nJaurlaritzak Gabonak aurretik deituko du Hezkuntza Mahai sektoriala\nBi aldeak muturreko posizioetatik aldendu egin beharko direla adierazi du Olatz Alonso Hezkuntza sailburuordeak gaur goizean.\nSindikatuek, berriz, lorpen bikoitza egin zuten atzoko deialdiarekin: lan gatazkan dauden sektore guztiek lanuztea elkarrekin egitea, eta UGT eta CCOOek ere gehiengo sindikal abertzalearekin bat egitea.\n%58ko jarraipena izan zuen deialdiak Jaurlaritzaren arabera, eta %75etik gorakoa sindikatuen arabera. Hezkuntza komunitatea indartuta atera da.\nBECeko txapelerako zortzi hautagai eta txapel jartzaile jakina: Sebastian Lizaso\nAmets Arzallus eta Maialen Lujanbio dira txapeldun hautagai nagusiak, baina datorren igandean BEC erakustazokan jokatuko den Bertsolari Txapelketa Nagusiko finalean, inoizko aukera irekienak daudela dioenik ere bada. Finaleko xehetasunen berri gaur eman du Bertsozale Elkarteak, eta, besteak beste, jakinarazi du Sebastian Lizasok jarriko diola txapela igandeko finalaren irabazleari. Bere bertsolari ibilbideaz batera, Joxe Lizaso aita zena ere omenduko dute.\nIbon Iparragirre askatzearen alde, epailearen aginduz egindako mediku txostena\nHies gaitza dela eta, Ibon Iparragirre euskal preso politikoaren osasun egoera oso larria da, epailearen aginduz txostena egin duen mediku adituaren arabera. Horrez gain, txostenaren arabera, kartzela ez da leku egokia haren osasun egoera kontuan hartuta, hango bizi-baldintzetan arrisku are handiagoa baitu edozein infekzioren bat hartzeko.\nKataluniari dagokionez, bi kontu: batetik, Carles Puigdemontek Kataluniara itzultzeko asmoa duela, abenduaren 21ean presidente hautatzen badute. Bestetik, Artur Mas presidente ohiari etxea enbargatu dio Kontuen Auzitegiak 2014ko azaroaren 9ko hauteskundeengatik. Neurri bera hartu du Francesc Homs, Joana Ortega eta Irene Rigau kontseilari ohien ondasunei dagokienez ere.\nHoriek nabarmentzekoak iruditu zaizkigun gaietako batzuk, beste zenbaiti ere erreparatu diegu titularretan.\n%75etik gorako jarraipena izan du Hezkuntzako grebak\nGreba eguna dute gaur Araba, Bizkai eta Gipuzkoako eskola publikoetan, unibertsitatez kanpoko esparruetan. Beste greba egun bat, bai, aurreko asteetan ere arloz arlokoak egin baitituzte, baina gaurkoak mugarria ezar lezake.\nBatetik, lan gatazkan dauden sektore guztiek elkarrekin egin dutela lanuztea: irakasleek, sukaldari eta garbitzaileek, heziketa bereziko langileek eta Haurreskolak partzuergokoek. Eta bestetik, sindikatu gehiagok bat egin dutelako: orain arteko protestak ELA, LAB eta Steilas sindikatuek antolatu dituzte, baina gaur CCOOk eta UGTk ere bat egin dute deialdiarekin.\n2018ko aurrekontuetan, EH Bildu eta Podemosen osoko zuzenketak atzera bota ditu Jaurlaritzak\nEz da ezustekorik izan Gasteizko Legebiltzarreko gaurko saioan, eta EH Bilduk eta Elkarrekin Podemosek 2018ko aurrekontu proiektuaren aurka aurkeztutako osoko zuzenketak atzera bota dituzte EAJk, PSEk eta PPk. Horrenbestez, datorren urteko aurrekontu egitasmoaren tramitazioak lehen urratsa egin du. Pedro Azpiazu Ogasun eta Ekonomia sailburuaren hitzetan, aurrekontuek konpromisoa dute gizarte-babeseko euskal sistema indartzeko. Gaurko eztabaidan, EH Bilduk eta Elkarrekin Podemosek gogor salatu dute jeltzaleek eta sozialistek PPrekin bat egin izana. Asteazkenean eztabaidatu eta bozkatuko dituzte zuzenketa partzialak, eta hilaren 22an onartuko dute proiektua, EAJren eta PSEren aldeko botoekin eta PPren abstentzioarekin.


Best plaka zizailatzeko makina salgai - ACCURL\neskillotina hidraulikoa zizailatzeko makina salgai\nGuillotina hidraulikoa zizailatzeko makina 1. Aurrealdea Guillotina hidraulikoa zizailatzeko makina oso distiratsua da, kanpoko diseinu oso proportzionala duena, azterketa sakonagoa ematen duen makina ebakitzailearen barrualdea da. Ko fabrikatzaileari alderatuz gero, osagaien arteko aldea nabariagoa bihurtzen da. Gure VS ongietorriak bitxiak dira begirada bat ateratzeko. Bistakoena nabaria izango da makina astun oso estuan eta markoaren euskarrian. Aurreko beam gidatzen duten laguntza-diapositibak ...\n6 m xafla makina zizaila\naltzairu-plaketarako ebaketa-makina hidraulikoa salgai\nEzaugarri nagusiak 1.Erabiltzeko diseinu arrazionala guztiz, Monoblock soldadura robotak eta aparatuak eta estresaren erliebea tratatzeko tratamendua Annealing arabera. 2. Guillotina Hidraulikoa Accurloa Swing Beam Ekintza makina bat da, ebaketa-luzera eta ahalmen-aukera desberdinetan ekoizten dena. 3. Argiztapen-lerrokaduraz hornitua, zizaila denean lerrokatzea. Aizto-habearen trazaketa moduko stepless doi daiteke. 4. Sistema hidrauliko integratua onartu, mantentze-lan fidagarriagoa eta erraza. eta Bosch-Rexroth-ren sistema hidraulikoa, Alemania, 5. Hidraulikoa ...\nmetalezko xafla hidraulikoa, swing beam zizaila makina\nProduktuen deskripzioa QC12Y Series Makina Arauak Zizaila hidraulikoa Makina makina zizailatzaileetarako GB / T14404-93 makina ezarritako bi gako estandarraren ekoizpena da. - Zizailuen Makinaren Zehaztasun Estandarra GB / T2257.2-1999 ---- Zizailuen Makina Segurtasuna Teknologia-baldintza estandar CE Estandarra QC12Y Series ziklo hidraulikoaren makina (Estandarra) Soldadura: Makina-gorputza guztiz soldatua da kalitate handiko altzairu-plakaren bidez konektatua. Prozesuak bibrazioen eta zahartze-tratamenduaren bidez joan dira barneko estresarekin, zurruntasun ona eta egonkortasun handia kentzeko. 1. La ...\n1. KONPONTZEKO SARRERA: 1. 12 urte baino gehiagoko esperientzia Prentsa hidraulikoan eta 16 urtetako metalezko makineriarako makina. 2. Langile kopurua: 455 3. I + Gko langile kopurua: 26 4.Floor eremua: 56.765 m2.Nire berria fabrika gunea: 61.321m2 6.Profile fabrika ERP-Enterprise Resource Plan kontrolatzen ari gara Makinen gama azpian ekoizten ari gara: 1.NC Press Brake 2.CNC Laser Cutter 3.CNC Punch Press 4.CNC zizaila 5. Prentsa 6 Hidraulikoa. Pipe & Roller Bender 7.Iron Langilea 8.Automatikoko Produkzioaren Line ACCURL CNC Shesrs Ezaugarriak 1.ACCURL Guillotine Hidraulikoa ...\ntxikia ebaki makina, QC12y-4X2500 metalezko xafla hidraulikoa makina zizaila\nPerformance eta Ezaugarri 1. Swing hidrauliko beam zizaila makina bigarren belaunaldiko. 2. Erraila, blade fotograma osoa soldatua da, barne-estresa desagerrarazteko bibrazioak, zehaztasun egokia mantentzeko. 3. Erabili sistema hidrauliko eta fidagarritasun ona integratzeko. 4. Erabili hiru puntuko laguntza ijezketa gida laguntza hutsuneak ezabatzeko, ebaki kalitatea hobetzeko. 5. Esku-gurpilaren arabera egokitutako palak azkar, zehaztasun eta erosoaren arteko distantzia. 6. Rectangular blade. Ebaketa ertzak, eta bizitza zerbitzu luzea. 7. Zehaztasun erregulagarria angeluarekin, deformazioa murrizteko ...\nplaka hidraulikoa makina zizaila\nEzaugarri nagusiak 1. Makina makina zizailetarako CNC kontrolagailuarekin hornituta dago. 2. Atzeko estalkia duen posizioa denbora errealean erakusten da. 3.Mapa irteerako programazio funtzioa erabilgarri dago eta atzerako tapoia operazio automatikoa eta etengabeko posizionamendua da, atzealdeko tapoia posizio automatikorako doikuntza lortzeko. 4. Zizaila egiteko kontagailuaren funtzioa ematen da, zizaila zenbakiak modu erreal batean bistaratzeko, potentzia-hutsegitearen atzeko tapa-posizioaren memoria, prozedurak eta parametroak. 5.Ba ...


Dilema konpondua: horrela jakingo duzu (azkenean) zein eskuzapi bota dezakezun komunera eta zein ez | Consumer\nDuela hilabete eskas, Valentziako Udalak zortzi milioi euro baino gehiago gastatu behar izan zituen kolektoreak libratzeko. Eta 2017aren amaieran, paper-zapi bustien bola batek Ibizako arazketa-sistema blokeatu zuen, eta ur beltzak zuzenean itsasoan isurtzen zituen. Kasu horiek ingurumen-arazo eta arazo ekonomiko horren bi adibide dira.\nBaina, azkenik, komuneko paper hezearen eta higiene pertsonaleko produktuen fabrikatzaileek konpromisoa hartu dute, zigilu bereizgarri batekin, inguruan hondamena eragin gabe eta paper-fabrikan bota behar diren produktuak zigilu bereizgarriekin identifikatzeko; paper-fabriketan, berriz, 100 urte inguru degradatzen dira.\nBatzuk identifikatzeko zigiluak ontzia ikusteko leku bat izango du, eta bi kolore izango ditu: berdea eta gorria. Horrela, komuneko paper tradizionalarekin egiten dugun moduan komunera bota daitezkeen higiene eta kosmetiko artikuluek zirkulu berde bat eta logotipo bat izango dute, non komunera papera botako dugun. Aldiz, zirkulu gorri batez identifikatutako produktuek eta marratutako sinbolo berak kontsumitzaileari jakinaraziko diote ez direla egokiak komunera botatzeko, eta, beraz, paperontzian bota behar dira beti.\nHorrela, azkenik, kontsumitzailearen zalantzak argituko ditugu: behin betiko jakingo dugu zer egin produktu horiek erabili ondoren, eta askoz errazago aukeratu ahal izango ditugu inguruneari eta hiriko osasun-sistemari kalterik egiten ez dieten produktuak.\nNor da nor: gorria edo berdea?\nErosten ditugun eskuzapi-paketeen %63 haurrek erabiltzen dituzte, eta %9, berriz, makillajea kentzeko edo gorputza zaintzeko eta zaintzeko erabiltzen dira. “Arau orokor gisa, merkatuan dauden paper-zapi heze gehienak ikur gorriarekin identifikatuko dira, eta, beraz, beti paperontzira bota behar dira; paper higieniko hezea, berriz, sinbolo berdearekin markatuko da; izan ere, Val Díez Perfumeria eta Kosmetika Elkarte Nazionaleko (Ststa) zuzendari nagusiak azaltzen du, bai paperontzian, bai komunean”. Produktu horiek Espainian merkaturatzen dituzten ekoizleak biltzen ditu elkarte horrek, eta ekimen hori sustatzen duten erakundeetako bat da. Elkarte horrek Ur eta Saneamendurako Espainiako Elkartearen (AEAS) laguntza du.\nIkono gorria edo berdea paper-zapi bustietan, komuneko paper hezean eta antzeko beste artikulu batzuetan agertuko da, 2020an, 18 hilabeteko epean. Industria osoak logotipo bera erabili ahal izateko, Normalizaziorako Espainiako Elkarteak UNE 149002:2019 araua onartu du, toailatxoen ontzian joango den logoaren diseinu zehatza zehazten duena Europan aitzindaria. Gainera, arauak Toailatxoak etiketatzeko jardunbide egokien kodea eta komuneko paper hezea izango ditu, eta fabrikatzaileei errazago jarriko zaie.\nLogotipo berdea lortzeko, edo komunera botatzeko, toailatxoek laborategiko bost proba gainditu behar dituzte: konposizioa, materialen sedimentazioa (lagin batekin), sakabanaketa, desintegrazioa eta biodegradazioa. Konposizioan material sintetikorik eta plastikorik ez izatea da gakoa. Horrela, logelan behin erabili ondoren, toailatxoa edo paper hezea behar bezain puska txikitan puskatuko dela bermatzen du, estolderia buxatu beharrean, komuneko hustubideak eta hustubideak zeharkatzeko.\nToailatxoak eta paper hezea: ez dira gauza bera\nKomuneko paper hezea (komunetik botatzeko egokia) eskuzapi hezeen (oro har, ez egokiak) antza handia duen arren, ez dira berdinak. Aski da bere osaerari begiratu bat ematea, ontziaren etiketan xehatuta agertzen dena, aldea aurkitzeko: paper-zapi bustiek zuntz naturalak dituzte, eta gehientsuenek ere baditu osagai artifizialak, produktuari erresistentzia eta leuntasuna eransten diotenak. Eta hor datza arazoa, erresistentzian, ehun artifizial horiek urte batzuk degradatzen dituztelako.\nHala ere, ez dira erabat desagertzen. 2016ko azterketa baten arabera, uretan bi egun igaro ondoren, toailatxoak %36 baino ez dira disgregatzen; komuneko papera, aldiz, ia erabat desagertzen da komunetik botatzen den bitartean (%95). Azken batean, ehun urte inguru beharko dituzte benetan desintegratzeko.\nHori ez da gertatzen paper higieniko hezearekin, bizitza osoko komuneko paperak bezala, landare-zuntz naturalak baino ez baititu. Horregatik, ez dira hain erresistenteak eta, azken batean, disgregagarriagoak dira sistema sanitarioko urarekin kontaktuan jartzen direnean. Laburbilduz: toailatxo gehienak urteetan desegiten ez diren bitartean, komuneko paper hezea ia momentuan agertzen da.\nBiodegradagarria ez da eta erabili eta botatzekoa\nBi hitzen arteko kendura ezkutatzen da: zer den biodegradagarria eta zer “sakabanagarria”, ingurumenaren ingurune zientifikoan erabilitako hitz bat, urarekin kontaktuan jartzean azkar diluitzen diren materialak izendatzeko erabiltzen dena. Aitzitik, material biodegradagarria izateak esan nahi du ekintza biologikoak deskonposatu egin dezakeela, hau da, izaki bizidunen esku-hartzearekin (landareak, animaliak, mikroorganismoak eta onddoak). Baina beste kontu bat da haiek beren lana osatzeko denbora behar izatea, hilabeteak eta urteak ere eman baititzakete.\nBestela esanda, eskuzapi hezeak biodegradagarriak izan daitezke, baina urte batzuk irauten dute desagertzen: materialen deskonposizio-erritmoa hain da mantsoa, ezen praktikan, praktikan, ez baita jasangarria. Elkar ulertzeko, Val Díez oso adibide grafiko batekin amaitzen da: “Paper-zapi bustiek sagarra bezala jokatzen dute: biodegradagarriak izan arren, komunerako uztak, hau buxatu egiten da”.\nFruta hori komunetik botako ez bazenu, ez zenuke bota behar ikono gorria duen paper-zapi bustirik.


Michel Tremblay - Wikipedia, entziklopedia askea.\nMontreal, 1942ko ekainaren 25a (79 urte)\nantzerkigilea, idazlea, itzultzailea, zientzia-fikzio idazlea eta eleberrigilea\nLes Belles-sœurs (en)\nAlbertine in Five Times (en)\nMolson Prize (1994)\nKnight of the National Order of Quebec (1991)\nGrand Officer of the National Order of Quebec (2015)\nPrix Québec-Paris (1984)\nPrix Athanase-David (1988)\nGrand prix de la francophonie (2018)\nMichel Tremblay (Montreal, 1942ko ekainaren 25a) kanadar idazlea, eleberrigilea eta antzerkigilea da. Quebeceko idazle garrantzitsuenetako bat.\nLiteratura klasikoko ikasketak egiten hasi zen, baina bukatu gabe utzi zituen, linotipia batean lanean hasteko. Bere lanetan, pertsonaiak ingurune jakin batean kokatzen ditu beti: bera jaio zen auzoan eta kalean. Eleberrietan eta antzerki-lanetan Québeceko mikrokosmosa azaldu du, bera hazitako hiri eta familia-giroaren gordintasun osoarekin. Antzerkigile gisa, 1960an egin zuen debuta, Le train (Trena) obrarekin. Obra hark Quebeceko Idazle Gazteen saria irabazi zuen. Belles-Soeurs (1968, Ezkon ahizpak) obran bere lanik onena, beharbada joual hizkera erabili zuen, frantsesa eta ingelesa nahasten dituen hizkuntza-mota. Ordu arte jouala ez zen inoiz erabili antzerkian, baina harrezkero Quebeceko kulturaren ezaugarri nagusitzat erabiltzen hasi zen. Gainera, Belles-Soeurs garrantzi handikoa da, lotsarik gabe erakutsi zuelako errealitate sozialaren miseria, estalia ordu arte. Haren dramak, beraz, errealismo sozialaren barruan sar daitezke, eta kanadar frankofonoen bizitza arakatzen dute. 1973an, obra horren ingelesezko bertsioa estreinatu zen Toronton, txalo handien artean. Obra hain arrakastatsua gertatu zenez, beste bederatzi pieza idatzi zituen, Ezkon ahizpen zikloa deitu zuenaren barruan. Lanik aipagarrienak: A toi, pour toujours, ta Marie-Lou (1971, Zurea betiko, zure Marie-Lou); L'impromptu d'Outremont (1980, Kanadako burgesiaren azterketa); Albertine en cinq temps (Albertine bost alditan); Le vrai Monde? (Benetako mundua). Bestalde, antzerki-lanak idazteaz gainera, Michel Tremblayk antzerkigile handien lanak egokitu ditu: hasi Aristofanestik eta Tennesse Williamseraino. Eleberrigile gisa Chroniques du Plateau Mont Royal trilogia (1978-1982, Mont Royal ordokiko kronikak) du lanik aipagarriena.\n2005ean, beste eleberri-sorta bat osatu zuen, The Cahiers (Le Cahier noir, Le Cahier rouge, Le Cahier bleu), Montrealgo Iraultza Lasaiaren (1960ko hamarkada) garaiko aldaketez diharduena.\n(Ingelesez) Michel Tremblay sarrera The Canadian Encyclopedian\nMultimedia: Michel Tremblay\nBNF: 119270390 (data)\nOrriaren azken aldaketa: 15 urria 2019, 19:48.


Tratu txarren biktimak kontsulta medikotik pasatzen dira, arazoa detektatu baino bi urte lehenago. | Consumer\nTratu txarren biktimak kontsulta medikotik pasatzen dira, arazoa detektatu baino bi urte lehenago.\nAzterketa baten arabera, tratu txarren biktimen %78ri ez zitzaion axola medikuak edo erizainak bere egoeraz galdetzea.\nIkerketaren helburua, batez beste 39 urte zituzten emakumeek parte hartu zutena, osasun arloko profesionalek tratu txarren aurrean biktimak hautemanez jarraitu zuten prozedura aztertzea izan zen. Inkestatutakoen ia erdiek (%44,24) tratu txar fisiko eta psikologikoa jasan zuten, %31,78k soilik psikologikoa eta %3,1ek soilik fisikoa. % 81,25 urtebetetik gora sufritu zuen, % 39,5 bost urtetik gora eta % 25 10 urtetik gora. Ia denak aitortzen du pairatzen duten egoera aitortzen dioten lehen pertsona beren ingurune hurbilenekoa, familiakoa edo lagunartekoa dela. Horietatik %48,9k baino ez zuen salaketa jarri aurretik, eta erdiak baino gehiagok (%53,3) laguntza medikoa behar izan zuen tratu txarren ondorioz.\nEmaitzen arabera, medikuak egoeraren berri izan zuen zuzenean emakumeari galdetu ziolako, kasuen %7,9an bakarrik. Gehienetan (%77,5) senitarteko batek edo biktimak berak ematen dio horren berri profesional sanitarioari. Carmen Fernándezen arabera, azterlanaren egileetako bat eta Familia eta Komunitate Medikuntzaren Espainiako Elkarteko (semFYC) etxeko indarkerian aditua, «denbora falta eta emakumearen eremu pribatuan sartzeko beldurra dira ez galdetzeko alegatzen diren arrazoietako batzuk, eta horrek diagnostiko berantiarra azalduko luke».\n«Kontsultaren maiztasun handia, justifikatu gabeko antsietate luzea eta familia-medikuak emakumearekin eta familiarekin duen harremanari esker ezagutzen dituen arrisku-inguruneak dira sendagilea etxeko indarkeria-egoerarik dagoen ala ez ikertzera bultzatu behar duten elementuak», erantsi du adituak.\nEspainiako tratu txarrei buruzko datuak erregistratutako salaketa eta heriotzetatik eta Emakumearen Institutuak egindako inkestaren emaitzetatik atera dira. Hala ere, salaketak dauden kasuen %5 eta %10 artean daudela uste da. Kalkuluen arabera, Espainiako bi milioi emakumek baino gehiagok jasaten dituzte tratu txarrak, eta kasu horietako milioi eta erdi batean bikotekidea edo bikotekide ohia da erasotzailea.\nbiktimak familia maltrato-eu médico-eu urteak


2018ko irailaren 23a, igandea | Ordua Euskal Herrian 03:06:19\nLapurdi, Nafarroa Beherea, Zuberoa eta Biarnoko ardien esnez egiten da Ossau-Iraty sor markako gasna.\nCETA (ingelesezko sigletan, Itun Ekonomiko eta Komertzial Integrala) libre merkatuko akordioa hau negoziatu da hilabete luzez eta Europako agintariek bozkatu beharko dute urte bukaeran. Kontrako bozka emaitea galdegin die ELBk eurodiputatueri bai eta franses parlamentarieri. «Ossau Iraty izeneko gasna, Kanadan ekoiztua, 10€/kg merke saldua frantses supermerkatuetan, hara zer etorkizun prestatzen daukun CETA, Europa eta Kanadaren arteko merkatu libreko akordioak», salatu du sindikatak. «Argi da hango ekoizleek, ala esne egiteko tailer erraldoiek, ez dutela arau berezirik ezarriko ekoizpen moldeetan, Euskal Herriko eta Biarnoko hazleek ez bezala. Hain segur gasna merkeago proposatzen ahalko dute ere, hemengo ardi sailako ekonomia osoa kaltetuz», gehitu du.\nLeku nekeetan balio erantsiaren sortzeko tresnak direla sor markak azpimarratu du sindikatak, tokiko ontasunak baliatuz eta kalitatea lehenetsiz. «Ezin dugu erran Kanadako enpresak hasiko direnez Ossau Irati ekoizten eta zoin den egiazko irriskua. Bainan badakigu gure gasnaren merkatua osagarri onean dagola mementoan eta dirua egiten ahal dela iduritzen bazaio amerikar enpresa bati, ez du deus oztoporik gure izena libreki erabiltzeko», zehaztu du Jean-Paul Duhalde ELBko bozeramaileak.\nCETA akordioan, negoziazioaren ondorioz, 174 ekoizpen zerrendatuak dira, Kanadak bere lurraldean babestuko dituen Europako jatorrizko izendurak dira. Alta Europak 1400 jatorrizko izendura baditu, ia %90a bide bazterrean gelditzen da beraz. Ossau Irati bezala, Korsikako Brocciu ardi gasna zerrendatik kanpo da, bai eta Idiazabal edo Erronkariko ardi gasnak (Espainiako Estatuari buruz, bi gasna baizik ez ditu babesten akordioak: Manchego eta Mahon-Menorcako izendurak).\nTxerriki produktoetan ere (urdaiazpiko, etab), egoera berdina da. CETAk sortuko duen merkatu liberal haundi eta mugarik gabekoan, sor marka gehienak sakrifikatu ditu Europak. Alta, denek estatutu eta ezagupen legal berdina dute Europan. CETAren baitan babestuak diren eta ez diren sor marken tratazeko manera desberdina dela eta, Jose Bové frantses eurodiputatuak dio Europako Justizia Gortearen aitzinera ekarri behar dela afera hau eta CETAren kaltetzeko aukera zinezkoa dela. Lan horri lotua da, ipar Euskal Herriko eragile batzurekin.\nFrantzia mailan, TAFTA, edo Europa eta Ameriketako Estado Batuen arteko akordioak, hedabide eta politikoen atenzioa azkarki pizten du garai huntan. TAFTArekin duten ezadostasuna erakusten dute frantses gobernu kideek, negoziazioak txartzen ari direlako. «CETA ez da aipatzen alta bi akordioek lanjer berdinak ekartzen dituzte eta arrunt lotuak dira» , adierazi du ELBk. Jendartearen presioaz, CETAren onarpena oztopatu behar dugu, libre merkatuko akordio guziek bezala, talde haundi pribatu zonbaiten interesen alde baizik ez baita».\nKanal hauetan artxibatua: Laborantza | TTIP/TAFTA\n2018-09-17 | Euskal Herriko Laborantza Ganbara\n2005eko urtarrilaren 15ean sortu zen Euskal Herriko Laborantza Ganbara. 1901 legedian oinarritzen den laborantza-garapenerako elkartea da. Laborantza herrikoi eta iraunkorraren alde lan egiten du, laborantza eta laborarien zainketan eta tokiko garapenaren alde.\nZuberoan 80 etxalderentzako gaztandegi berria eraikitzeko crowfunding-ari ekin diote\n"Etxe Gazna" Zalgizeko elkarteak crowdfunding kanpaina jarri du abian bere kooperatibak biltzen dituen laurogei baserrien zerbitzurako gaztandegi berri bat eraikitzeko. Herritarren artean 48.000 euro bildu nahi ditu, diru-laguntza publikoz osatuta, denetara 120 laborariren lanpostuak bizirik mantentzeaz gain nekazaritzan murgildu nahi duten gazteei aukera berriak eskaintzeko.


“Bi edo hiru hilabeteko kontua besterik ez zela izango esan zigun maistrak” | Zarauzko postalak\nTestigantza: Otilia Jimeno de Lahidalga (Gasteiz, 1924)\nIturria: Ochenta años de un siglo. Jimeno de Lahidalga. Biografía de un pintor (Txertoa, 1996)\nDatu osagarriak: Miguel Jimeno de Lahidalga margolari gasteiztarra 1926ko ekainean aldatu zen Zarautzera bizitzera familiarekin, Arruti Hermanos altzari fabrikan diseinatzaile lanetarako hartu baitzuten. Errepublikanoa zen, eta zinegotzi lanak egin zituen herrian 1932ko irailaren 21etik 1934ko urtarrilera arte. Haren alaba da Otilia.\nMiguel Jimeno de Lahidalga, familiarekin, Zarautzera etorri berritan.\n“Umea eskutik heldu eta egunero bezala hondartzara gindoazen batean, herriko norbaitek esan zuen Calvo Sotelo hil egin zutela. Politikako gertakari garrantzitsua zela argi zegoen, eta bizpahiru egunez bazter guztietan aritu zen jendea hilketaren benetako egileei eta arrazoiari buruz hizketan. Eztabaida horiek erabat isildu baino lehen, militarrak armatan altxatu zirela zabaldu zen.\nGuk ez genuen horren esanahia erabat ulertzen, ezta zekartzan arriskuak ere, eta gurean segitu genuen, gurasoen elkarrizketetatik arrasto batzuk hartzen.\n(…) Uda sasoian sartuak ginen, baina eskolara joaten ginen artean, ikasgelan gogoratzen baitut neure burua, gelako beste nesken ondoan. Ez genuen beste hizpiderik, eta Nicolasa [Maestrorena] maistra ere hizketan hasten zen gurekin. Ez dakit azken berriekin poztu egiten ote zen ala ez, hainbesterainoko beata zen, eta esan zigun: ‘Tira, bi edo hiru hilabeteko altxamendua besterik ez da izango’.\nGauza bera erantzun zioten ikaskide gehienek: ‘Hala diote gure gurasoek ere’. Gure etxean ere antzera pentsatzen zuten. ‘Honek ezin du luze jo’, kalean ere. Herriko gehienak errepublikarekin zeuden eta ez zen eroriko.\nOrduan esan zuen maistrak: ‘Europako Gerran ere gauza bera esaten zuten Frantzian, eta lau urtez luzatu zen’. Denok aztoratu ginen. Lau urte! Bizitza oso bat iruditzen zitzaidan.\n(…) Hurrengo egunean, maistrak esan zigun eskolak bertan behera geratzen zirela. Gerra hasi zela eta etxera joan behar genuela denok. Hurrengo urtera arte ziurrenik.\nGerra! Ez genuen hitz haren esanahia ezagutzen. Denok begiratu genion elkarri, beldur puntuarekin. Laster nozituko genuen hitz haren zama osoa”.\n« “Lehen, bigarren eta hirugarren mailako minen liga antolatzea anti-terapia da”\nLehendabiziko alkate frankista izendatu dute »


Fagor Ederlanek 1,5 milioi euro bideratuko ditu 2020an Ingurunearen Eraldaketa eta Garapena programaren barruan - Fagor Ederlan\nnull Fagor Ederlanek 1,5 milioi euro bideratuko ditu 2020an Ingurunearen Eraldaketa eta Garapena programaren barruan\nEraldaketa Soziala 2021/01/25\nFagor Ederlanek 1,5 milioi euro bideratuko ditu 2020an Ingurunearen Eraldaketa eta Garapena programaren barruan\nIngurunearekiko interkooperazioa estrategia aktibo eta etengabea da Fagor Ederlanen. Kooperatiba gisa dugun estrategiaren oinarrizko zutabea da, eta, horregatik, jarduerak, akordioak eta politikak garatzen ditugu, gizartearen benetako beharrei erantzuteko. Garatzen ditugun jarduera eta elkarlan guztien artetik, eraldaketa sozialarekiko konpromisoa azpimarratzen dugu, Fagor Ederlaneko pertsonak gara-eta proiektu hau posible egiten dugunok.\nModu aktiboan lan egiten dugu proiektu eta lankidetza zuzenetan, 3 ardatzetan: Ingurumenaren jasangarritasuna, kontsumo arduratsua eta gizarteratzea. Fagor taldeko kooperatiba garen aldetik, Fagor Ederlanen kooperatibaren irabazien zati bat, zehazki irabazien %12, Fagor Taldearen IPDK Lankidetza Fondora bideratzen dugu, hiru arlo hauetan egiten diren ekimenei erantzuteko: hezkuntza sustapena, garapen soziala eta kooperatiboa, eta komunitateko banaketa.\nZehazki, 2020. urtean, Fagor Ederlanek milioi eta erdi euro eman ditu FAGOR taldearen IPDK laguntzetarako. Laguntza horiek hezkuntza sustapenerako, sustapen sozialerako eta kooperatiborako, eta komunitateko banaketarako erabili dira. Hiru ardatz horien barruan 37 lankidetza eta ekimen biltzen dira, mota, dimentsio eta ezaugarri desberdinetakoak.\nFagor Ederlanen saiatzen gara gure laguntza komunitateari, kulturari/hezkuntzari eta haur eta gazteen eskola kirolari laguntzen ari diren tokiko/eskualdeko erakundeetara bideratzen. Horren adibide dira Arrasate musikal, Goieskola eta Eskoriatzako, Bergarako, Arrasateko eta Aretxabaletako haurrentzako eta gazteentzako hainbat kirol dinamika eta ekimenak. Horretara mugatu gabe, kooperatibak bultzada sozialarekin eta kooperatiboarekin lotura duten ekimenekin lankidetzan jarraitzen du, hala nola berrikuntza sozialarekin eta euskararekin lotutako proiektuekin, eta Mundukide elkartearekin eta beste mota batzuetako lankidetzekin. Kooperatibako kide batzuek Zaporeak, Iturrigorri, Aspanogi, Aspargi eta Retinosis Gipuzkoa elkarteei ere laguntzen diete.\nGure laguntzen fondora jotzeko modua oso erraza da. Eskaera bat gutun bidez edo posta elektroniko bidez bidali baino ez duzue egin behar. Webgune honetako Eraldaketa Sozialaren atalean aurkituko duzue nori bidali gutuna edo posta elektronikoa. Behin proiektua eta erakundea ezagututa, kooperatibaren barruko talde arduradunak ekimen bakoitza bere kategoriaren barruan baloratuko du, proiektu bakoitzak gizartearen eta kulturaren garapenean duen eragina aztertuz.